Zakasneli spasilački paket - Dnevni list Danas\nPočetna » Dijalog » Redakcijski komentar » Zakasneli spasilački paket\nZakasneli spasilački paket\nMinistar rada i socijalne politike Rasim Ljajić obećao je građevinarima koji su u ne baš svečarskoj atmosferi obeležili svoj dan, da će radna grupa Vlade Srbije, do kraja avgusta, ponuditi paket mera za rešavanje socijalnih problema izazvanih krizom.\n0Piše: REDAKCIJSKI KOMENTAR 09. avgusta 2009. 18.03\nPoručio im je još i to da se protestima ništa ne rešava i da bi izlaz iz ovog ćorsokaka trebalo potražiti u „stalnom socijalnom dijalogu i konsenzusu između sindikata i poslodavaca“. I mada u dobre namere ministra Ljajića ne treba sumnjati činjenica je da je sve više radnika na ivici egzistencije i da je sve manje onih koji veruju da će im socijalni dijalog doneti nova radna mesta i pristojne zarade. Poput očajnika koji se i za slamku hvata oni najavljuju radikalizaciju protesta i vruću jesen. Osim građevinara, prava tempirana bomba su i zaposleni u metalskom kompleksu gde je samo u ovoj godini bez posla ostalo oko 6.000 radnika, a ništa manje ugroženi nisu ni tekstilci i oni angažovani u hemijskoj industriji.\nI dok poslodavci izgovor za loše poslovne rezultate traže u svetskoj ekonomskoj krizi koja je, eto, „uzdrmala“ i Srbiju, analitičari tvrde, a radnici se slažu s tom konstatacijom, da je kolaps privrede izazvao loš koncept privatizacije koja je, umesto ozbiljnih kupaca, donela rasprodaju više od 2.000 nekada uspešnih preduzeća. Ceh tog ishitrenog poteza države sada plaćaju radnici koji su se našli na vetrometini, jer su sindikati, najčešće u dilu sa poslodavcima, zaboravili šta im je osnovna funkcija a ni državne institucije, koje su i te kako bile aktivne u prodaji imovine preduzeća, ne žele da se prihvate vrućeg krompira.\nKapitalizam „na srpski način“, očigledno, najviše prija „biznismenima“, kako domaćim tako i onim belosvetskim, sumnjivog morala, a bogami i kapitala, koji su dobro procenili da je ovo tržište prava Meka za njihove ambiciozne planove. U te planove nikako se ne uklapa ta mnogobrojna, pa makar bila i jeftina, radna snaga. Tog balasta bi se, smatraju novopečeni kapitalisti, po svaku cenu, trebalo otarasiti. I otkazi pljušte a broj onih koji jedini spas vide u izlasku na ulice i masovnim protestima, sve je veći. Ima li, onda, smisla poziv na socijalni dijalog ili je ovo još jedan u nizu neuspešnih pokušaja vlade da „spasilačkim“ paketom mera za ublažavanje posledica krize, izbegne socijalne nemire. Vruću jesen sigurno neće izbeći.


Komšije kolektivno tužile Epl, namerno usporio ajfon - Biznis Telegraf.rs\n20/10/21 | 14:59\nProcenjuje se da je između 1.500 i 187.500 korisnika u Sloveniji oštećeno\nU kolektivnoj tužbi za naknadu štete, slovenački Zavod Kolektiv 99 traži od Epla 27,5 miliona evra odštete nastale namernim usporavanjem rada i smanjenjem raspona funkcionalnosti određenih modela ajfona.\nZavod Kolektiv 99 podneo je tužbu Okružnom sudu u Ljubljani protiv korporacije sa sedištem u Kaliforniji.\nPotrošači koji su oštećeni Eplovim postupcima pozivaju se da se registriraju putem obrasca na web stranici kako bi pomogli u daljem procesu kolektivne naknade. Postupak ne znači nikakav trošak za potrošače, napisali su u saopštenju, prenosi ljubljanski Dnevnik.\n"2017. Epl je objavio obaveštenje u kojem javno priznaje namerno usporavanje i smanjenje funkcionalnosti nekih starijih modela iPhona nadogradnjom iOS sistema bez prethodnog obaveštavanja korisnika ovih telefona. S nadogradnjom iOS 10.2.1, Korisnici iPhonea oštećeni su 6, 6 plus, 6s, 6s plus i SE, a nadogradnja iOS 11.2 oštetila je korisnike modela iPhone 7 i 7 plus", naveo je Kolektiv.\nEpl je bio predmet brojnih tužbi i dve kazne, u Italiji (10 miliona evra) i Francuskoj (25 miliona evra), zbog priznanja i otkrića u vezi sa usporavanjem telefona i slabljenje baterije.\nProšle godine Epl je u Sjedinjenim Državama dogovorio sudsku nagodbu u kojoj bi odšteta, zavisno od broja prijavljenih žrtava, mogla da iznosi od 310 do 500 miliona američkih dolara, a kasnije te godine dogovorila još jednu sudsku nagodbu u vezi s tim radnjama, ovaj put u iznosu od 113 miliona dolara.\n- Procenjuje se da je između 1.500 i 187.500 korisnika iPhonea u Sloveniji potencijalno oštećeno, napisao je Kolektiv 99.


Suđenje osuđvanom manijaku i silovatelju počeće pripremnim ročištem na kojem će tužilaštvo i odbrana predložiti dokaze koji će biti izvođeni u toku glavnog pretresa. Pripremno ročište kao i suđenje Jovanoviću, održaće se bez prisustva javnosti, zbog zaštite interesa maloletne žrtve.\nKako je "Blic" pisao, i porodica otete devojčice očekuje da će Jovanović dobiti nasjtrožu kaznu predviđeno za krivična dela koja mu se stavljaju na teret. Više tužilaštvo zbog zaštite interesa maloletnice i delikatnosti slučaja nije saopštilo pravnu kvalifikaciju krivičnih dela koja se Jovanoviću stavljaju na teret. Kako je naš list pisao, on je uhapšen 5.januara na groblju u Malči a istraga protiv njega potom je pokrenuta zbog krivičnih dela otmice i silovanja deteta za šta se može izreći kazna zatvora od najmanje 10 godina ili kazna doživotnog zatvora. Zato se očekuje osnovano da mu se i optužnicom na teret stavljaju upravo ta ova krivična dela.


Иза именовања Пича не стоје САД, већ политика Велике Британије\nHomePolitikaIza imenovanja Piča ne stoje SAD, već politika Velike Britanije\nIza imenovanja Piča ne stoje SAD, već politika Velike Britanije\n17/12/2021Redakcija BALKAN TVPolitika, Vesti, za slajder0\nBritanska ambasadorka u Srbiji Šon Meklaud (Foto Tanjug/ Zoran Žestić)\nBritanska ambasadorka u Srbiji Šon Meklaud u ekskluzivnom intervjuu za Tanjug ističe da će Velika Britanija učiniti sve da podrži dijalog Beograda i Prištine, jer normalizaciju odnosa između Srbije i Kosova vidi kao veoma važan element buduće stabilnosti i prosperiteta u regionu.\nU prilog posvećenosti Velike Britanije rešavanju kosovskog problema Meklaud naglašava značaj imenovanja Sjuarta Piča za specijalnog izaslanika britanskog premijera za Zapadni Balkan.\n„To je pre svega jasan znak stalne i snažne političke posvećenosti britanske vlade ovom regionu”, kaže Meklaud i napominje da će Pič, za koga kaže da je izuzetno visoko pozicionirana i ugledna ličnost, koju dobro poznaju viši lideri širom regiona i koji će u tu ulogu doneti veliko iskustvo i veliku mudrost, sarađivati sa specijalnim izaslanikom EU za dijalog Beograda i Prištine Miroslavom Lajčakom kako bi podržao dijalog.\nMeklaud je, odgovarajući na pitanje Tanjuga koliko su tačne ocene da je Pič na tu poziciju imenovan pod pritiskom SAD, naglasila da je odluka da se on imenuje pre svega „znak posvećenosti Velike Britanije”.\n„Ser Stjuart će veoma blisko sarađivati, ne samo sa američkim izaslanikom za Zapadni Balkan Gabrijelom Eskobarom, već i sa specijalnim izaslanikom EU za Zapadni Balkan Miroslavom Lajčakom. To je definitivno odluka Velike Britanije”, rekla je Meklaud.\nOcenila je da imenovanje Piča dolazi u vreme pojačane međunarodne, a i britanske, zabrinutosti za bezbednost u regionu, posebno za stabilnost u BiH i naglasila da je imenovanje logičan korak u procesu jačanja odnosa u regionu.\nKada je reč o dijalogu Beograda i Prištine, naglasila je da je to proces koji vodi EU, a da njena zemlja više nije deo Unije.\n„Ali, naša posvećenost podržavanju dijaloga je i dalje snažna. Mi ga podržavamo na brojne načine, na primer davanjem finansijske i tehničke podrške radu na pronalasku nestalih osoba. Ser Stjuart će nastaviti da blisko sarađuje sa Lajčakom kako bi smo uradili sve što možemo da podržimo dijalog”, navela je ambasadorka.\nSjuart Pič (EPA-EFE/STEPHANIE LECOCQ)\nNa konstataciju da se stav Britanije po pitanju KiM često percipira kao pristrasan, naglašava da Velika Britanija priznaje nezavisnost Kosova.\n„To je drugačije od stava Srbije. To je pitanje političke činjenice, a ne pristrasnosti”, zaključuje ambasadorka.\nNaglasila je da London naporno radi na jačanju bilateralnih odnosa Srbije i Velike Britanije, kao i sa drugim zemljama u regionu uključujući, kako je navela, saradnju kroz ekonomsku diplomatiju, podršku razvoju insfrastrukture, kroz programe za podršku reformi, saradnju u borbi protiv organizovanog kriminala….\nAmbasadorka je ukazala na proširenje saradnje u nizu oblasti između dve zemlje i istakla da je potrebno da Srbija i Velika Britanija zajednički rešavaju izazove kao što su klimatske promene, radeći na dekarbonizaciji, energetskoj tranziciji, zaštiti životne sredine…\n„To je ono što je ključno i što pokušavam ovde da uradim u saradnji sa srpskom vladom”, rekla je Meklaud.\nOna je pozdravila veću posvećenost Srbije tim ciljevima, kao i odlazak predsednika Srbije Aleksandra Vučića na Kop26 u Glazgovu.\nPozdravila je i to što je Srbija jedna od 140 zemalja koje su potpisale Deklaraciju o zaustavljanju krčenja šuma, kao i druge deklaracije o rešavanju pitanja kao što su čista energija, čistiji transport…\nAmbasadorka je rekla da Sporazum o partnerstvu, trgovini i saradnji između dve zemlje, koji je potpisan ranije ove godine, omogućava da se nastavi povlašćeni pristup trgovini između Velike Britanije i Srbije, što je, kako je naglasila, veoma dobro za poslovanje.\nIstakla je da je njena najveća ambicija, kada je stigla u Srbiju pre nešto više od dve godine, bila da ojača i izgradi odnose dve zemlje okrenute ka budućnosti.\nAmbasadorka je navela da je predsednik Vučić pozdravio taj cilj kada mu je predala akreditive, a istakla je i da blisko sarađuje sa „veoma aktivnom i efikasnom” ambasadorkom Srbije u Londonu Aleksandrom Joksimović na izgradnji bilateralnih odnosa.\n„Uprkos izazovima pandemije, ostvarili smo značajan uspeh”, ocenila je ona.\nPodsetila je i da je britanska kreditna agencija „UK Export Finance” udvostručila raspoloživa sredstva za podršku razvoju infrastrukture u Srbiji, uključujući i 470 miliona evra podrške odobrene za finansiranje projekta Moravski koridor, a ukazala je i na uspehe u drugim oblastima, posebno odbrambenoj saradnji, za koju kaže da je „značajno ojačana”.\nAmbasadorka kaže da je „apsolutno oduševljena” što su pripadnici Vojske Srbije deo misije UN na Kipru, u okviru mirovnog kontigenta Velike Britanije, a istakla je i da je britanska vojska obezbedila najveći strani kontigent koji je letos učestvovao u mirovnim vežbama „Platinasti vuk” u Srbiji.\n„Tako da ima mnogo primera saradnje. Mislim da sam prvi britanski ambasador koji je izveo performans sa orkestrom Stanislav Binički”, ukazala je ambasadorka.\nNa pitanje da prokomentariše to što se u srpskoj javnosti Velika Britanija sa kojom Srbija ima diplomatske odnose više od 180 godina percipira kao prijatelj, ali i sila koja je uticala na brojna dešavanja koja su bila na štetu srpskog naroda i to što se pominje da se iza poslednjeg upada ROSU sa dugim cevima na sever KIM stoji Britanija, Meklaud kategorički tvrdi da ta informacija koja se pojavila, kako kaže u nekim ovdašnjim tabloidnim listovima i u Moskvi, nije tačna.\n„Ali, mi zaista imamo dugu istoriju bilateralnih odnosa. Velika Britanija i Britanci pružili su veoma značajnu pomoć Srbiji u Prvom svetskom ratu”, kaže Meklaud i dodaje da je Britanija pružila Jugoslaviji pomoć i u Drugom svetskom ratu.\nDodaje da je tokom sukoba 90-ih, Velika Britanija bila deo međunarodnih mirovnih i postkonfliktnih snaga u regionu i da su podržali rad Međunarodnog krivičnog suda u Hagu.\n„Ostajemo čvrsto posvećeni pravdi za žrtve ratnih zločina, smatrajući da odgovorni treba da odgovaraju”, kazala je.\nUkazuje da su od završetka sukoba pružili značajnu tehničku i finansijsku pomoć Srbiji i regionu Zapadnog Balkana i dodaje da je Britanija trenutno najveći bilateralni donator Srbije u domenu procesa digitalizacije u našoj zemlji.\nU tom smislu, podseća da kroz program Britanskog saveta 21. veka koji finansira Vlada Velike Britanije doniraju mikrobit računare učenicima u svim školama po Srbiji.\n„Žao mi je što sam u nekim novinama ovde videla dezinformacije i potpuno neosnovane optužbe o Velikoj Britaniji u vezi sa policijskom operacijom protiv krijumčarenja i organizovanog kriminala na nekoliko lokacija širom Kosova, tokom koje je uhapšeno više osoba”, navela je.\nOrganizovani kriminal je, kaže, ozbiljan problem širom regiona, a sa partnerima na Zapadnom Balkanu uključujući, kako kaže, Srbiju i Kosovo, Velika Britanija radi na suzbijanju organizovanog kriminala i podržava sprovođenje zakona.\nNa pitanje da li se može očekivati pozitivan odgovor na poziv premijeru Velike Britanije Borisu Džonsonu da poseti Srbiju nakon 41 godine od poslednje posete britanskog premijera Beogradu, Meklaud podseća da je Džonson bio u poseti 2016. godine kao ministar spoljnih poslova i kaže da je i pre pandemije nagovestio da bi ponovo došao, ali da je pandemija zakomplikovala putovanja.\nPozdravljajući to što je Selaković pozvao šeficu britanske diplomatije u posetu, Meklaud je izrazila nadu da će Liz Trus moći da prihvati taj poziv početkom sledeće godine.\nMeklaud podseća i da su uprkos komplikacijama izazvanim pandemijom virusa korona tri važna britanska ministra u poslednjih godinu dana posetila Srbiju.\nNa pitanje kako vidi trenutno stanje u regionu, Meklaud podseća da je britanska ministarka spoljnih poslova Liz Trus organizovala nedavni sastanak za šest ministara spoljnih poslova Zapadnog Balkana i ukazuje da je to bila prilika da se reafirmišu obaveze koje su preuzeli lideri Zapadnog Balkana na Samitu u Londonu 2018. godine.\nPrema njenim rečima, to uključuje zajedničke deklaracije o regionalnoj saradnji i dobrosusedskim odnosima, ratnim zločinima i nestalima na teritoriji bivše Jugoslavije.\nNa pitanje kako Velika Britanija vidi ulogu Srbije u regionu s obzirom i na optužbe kosovske ministarke spoljnih poslova da je Srbija faktor destabilizacije, Meklaud kaže da je Srbija zemlja ogromnog potencijala.\n„Uprkos napretku u proteklih dvadeset godina, region Zapadnog Balkana i dalje pati zbog nasleđa iz vremena sukoba”, kaže Meklaud koja primećuje da to nije iznenađujuće jer, kako navodi,” ranama treba dugo da zarastu”.\nIpak, ističe da su pomirenje, stabilnost i dobri odnosi među susedima neophodni za budući prosperitet.\n„Normalizacija odnosa između Srbije i Kosova, na primer, donela bi ogromnu dobrobit ljudima u svim zajednicama. S druge strane, provokativna retorika i akcije koje destabilizuju i koje nastoje da ospore ustavni poredak i teritorijalni integritet Bosne i Hercegovine, rizikuju nanošenje ogromne štete”, navodi.\nBritanska ambasadorka kaže da bi Srbija mogla da preduzme jednostrane korake koji bi značajno unapredili regionalnu stabilnost.\nKao primer Meklaud smatra da kada bi Srbija zauzela čvrst stav protiv onih koji, kako kaže, rečima seju podele i ogorčenost, koriste patnju ljudi iz prošlosti da izazovu netoleranciju ili koji veličaju ratne zločince, to bi širom regiona poslalo moćnu poruku liderstva od poverenja i poboljšalo bi međunarodni položaj Srbije.\nPrema njenim rečima, šire gledano organizovani kriminal i korupcija štete životima i ekonomijama širom regiona i ističe da „Srbija ima priliku da igra značajnu i pozitivnu ulogu u svim tim oblastima”.\nNa pitanje o stavu Velike Britanije o inicijativi „Otvoreni Balkan” o čemu je i ministar spoljnih poslova Nikola Selaković govorio u Londonu, Meklaud kaže da pozdravljaju inicijative koje podržavaju regionalnu saradnju, ekonomsku integraciju i otvorena tržišta.\n„Ali, važno je da svi novi procesi dopunjuju postojeće inicijative i da budu inkluzivni i otvoreni za ceo Zapadni Balkan pod jednakim uslovima”, dodala je.\nZatvorenici zapalili zatvor zahtevajući negu obolelih od kovida


Ministar spoljne trgovine i ekonomskih odnosa u Savjetu ministara Staša Košarac razgovarao je danas u Sarajevu sa ministrom saobraćaja i veza Republike Srpske Nedeljkom Ćorićem o izgradnji gasovoda "Nova istočna interkonekcija Republike Srpske/BiH i Srbije", koji se nastavlja na gasovod "Turski tok".\nNa sastanku je istaknuto da izgradnja kraka gasovoda "Turski tok" predstavlja kapitalni infrastrukturni projekat u Srpskoj, koji će doprinijeti bržem ekonomskom razvoju, poboljšanju standarda i kvaliteta života, kao i zaštiti životne sredine.\nSagovornici su pozdravili saradnju preduzeća "Gas-Res" i "Srbijagas" na izgradnji ovog gasovoda, koji će pratiti trasu budućeg auto-puta od Bijeljine, Doboja, Banjaluke do Prijedora i Novog Grada, saopšteno je iz Ministarstva spoljne trgovine i ekonomskih odnosa u Savjetu ministara.\n"Uvođenje kraka `Turskog toka` rezultat je višegodišnjih napora i predanog rada institucija Republike Srpske. Korišćenje gasa, kao ekonomičnijeg energenta, doprinijeće razvoju privredne aktivnosti, ali i zaštiti životne sredine.\nInstitucije na nivou BiH moraju prepoznati i na adekvatan način podržati aktivnosti Republike Srpske na realizaciji značajne investicije, koja će omogućiti novi energent stanovništvu i privredi", poručio je Košarac.\nKošarac i Ćorić usaglasili su se da će u narednom periodu održavati redovne radne sastanke s ciljem praćenja dinamike planiranih aktivnosti, u skladu sa ustavnim nadležnostima.\n"Namjera nam je da zajedničkim naporima ubrzamo aktivnosti na potpisivanju sporazuma između BiH i Srbije, neophodnih za izgradnju kraka gasovoda kroz Republiku Srpsku", istakao je Košarac.\nOn je dodao da institucije na nivou BiH treba da, u skladu sa nadležnostima, daju doprinos i pomognu institucijama Republike Srpske da ovaj posao što prije bude završen.\n"Važno nam je da obezbijedimo više interkonekcija, kako bi gas bio dostupan što većem broju građana i privrednih subjekata", poručio je Košarac.\nStaša Košarac Nedeljko Ćorić\nKošarac - Papandreu: Dogovorene aktivnosti na jačanju privredne saradnje


U zajedničko preduzeće sa japanskim Sankjom 4,8 miliona evra\n02.09.2013 14:46 | Agencije\nBanjaluka - U kompaniju "Sankjo" Banjaluka, kao zajedničko preduzeće banjalučke "Poslovne zone" i japanske kompani\nje "Sankjo" iz Nagoje. u prvoj godini biće investirano 4,8 miliona evra u proizvodnju automobilske opreme po japanskoj tehnologiji.\nVlada Republike Srpske odredila je preduzeće "Poslovnu zonu" Banjaluka za lokalnog partnera japanskom "Sankjou", a zajednička kompanija bi proizvodnju obavljala na osnovu japanske tehnologije i uz monitoring japanskih stručnjaka, uz zapošljavanje 120 radnika u prvoj fazi.\nVrijednost investicije u prvoj godini iznosila bi 4,8 miliona evra, od čega je preduzeće "Sankyo" Banjaluka investiralo pola miliona u "nou-hau", putem kojeg su pribavljeni svi patenti, licence, tehnološka i druga prava za proizvodnju čeličnih opruga.\n"Poslovna zona" u ovo zajedničko preduzeće unosi svoj objekat od 4.000 kvadratnih metara, koji je, prema zahtjevima japanske kompanije, neophodan prostor za prvu fazu realizacije projekta i početka proizvodnje, saopšteno je iz Poslovne zone.\nU narednom investicionom ciklusu u naredne tri godine planirano je zapošljavanje 300 do 500 radnika.\nCjelokupna proizvodnja u prvoj godini već je ugovorena za japansko tržište.\nKontakti između Vlade Republike Srpske i resornog ministarstva sa predstavnicima japanskih kompanija, i osnivanje Fabrike opruga "Sankjo" Banjaluka, bila bi prva u nizu investicija iz Japana, koja za krajnji cilj buduće saradnje ima otvaranje niza proizvodnih firmi u Republici Srpskoj, sa japanskom tehnologijom, ističu u "Poslovnoj zoni".\n"Poslovna zona" je jedinstven privredni subjekt u regionu sa uređenim građevinskim zemljištem, koji raspolaže ogromnim potencijalima i resursima za privredne aktivnosti, odnosno otvaranje preduzeća i zapošljavanje velikog broja radnika, a u protekle dvije godine uloženo je više od milion KM u uređenje infrastrukture, te sanaciju i adaptaciju objekata za nove korisnike.\nDirektor "Poslovne zone" Đurađ Banjac rekao je da svaki dan dolazi sve više novih investitora i korisnika.\nOn je najavio učešće "Poslovne zone" na poslovnim susretima privrednika bivše Jugoslavije, koje, u okviru redovnog sastanka predsjednika privrednih komora bivših republika Jugoslavije, organizuju Privredna komora Republike Srpske i Gospodarska zbornica Slovenije 5. i 6. septembra u Ljubljani.


Izvor: B92, 24.Sep.2021, 09:02\nPada broj slučajeva koronavirusa u svetu, pokazao je poslednji prikaz SZO. Istovremeno, raste zamor od pandemije pa brojne zemlje ukidaju uvedena ograničenja.\nMeđutim, stručnjaci kažu da je prerano za proglašenje pobede nad pandemijom koronavirusa, a takođe i upozoravaju da bi nejednak pristup vakcinama mogao da dovede do pojave novih i smrtonosnijih sojeva.\nPodsetimo, prema poslednjim nedeljnim presecima SZO, broj novoobolelih pada iz sedmice u sedmicu. Kako piše Index.hr, čini se i da a u Evropi gde je vakcinisan veliki postotak odraslih ljudi, nakon porasta zaraza uzrokovanih varijantom delta, sad pandemija ipak jenjava.\n"Verujem da većina sveta (uključujući većinu Evrope i Amerika) ulazi...


Zbog odbijanja alkotesta 86 kazni - Vijesti | Radio Televizija Budva - Budva Crna Gora\nZbog odbijanja alkotesta 86 kazni\nZbog odbijanja alkotesta i testa na drogu od 13. februara, kada je na snagu stupio izmijenjen Zakon o bezbjednosti saobraćaja na putevima, do 2. jula u Crnoj Gori je sankcionisano ukupno 86 vozača.\n“Zbog odbijanja alkotestiranja i testa na drogu policija je u Podgorici sankcionisala 25 vozača, u Pljevljima 17, u Nikšiću 16, u Bijelom Polju šest, po tri vozača su odbila test u Danilovgradu, Herceg Novom, Beranama, Žabljaku i Budvi, po dva vozača na teritorijama Kotora i Bara, a po jedan vozač u Ulcinju, Plavu i Tivtu”, kazali su Dnevnim novinama iz policije.\nSudija u sudu za prekršaje u Bijelom Polju Ahmet Međedović donio je rješenje kojim je kaznio sa 15 dana zatvora Bjelopoljca M.B. (56), jer je 26. februara na zahtjev policijskih službenika odbio da se podvrgne ispitivanju pomoću odgovarajućih sredstava i aparata (alkometra) radi provjere prisustva alkohola u organizmu.\nTime je, kako se navodi, počinio prekršaj iz Zakona o bezbjednosti saobraćaja na putevima.\nU obrazloženju odluke navedeno je da je okrivljenom izrečena kazna zatvora u trajanju 15 dana uz određenje tri kaznena boda i izricanje zaštitne mjere zabrane upravljanja motornim vozilima “B” kategorije u trajanju od četiri mjeseca.\nPolicija u Herceg Novom nedavno je uhapsila sveštenika jer je odbio alkotestiranje, nakon čega je vrijeđao policijske službenike, a jednog i udario. On je priznao krivično djelo i kažnjen je sa 1.300 eura.\nZbog prolaska svjetlosnog saobraćajnog znaka kada mu je tim znakom zabranjen prolaz u Crnoj Gori je od stupanja na snagu izmjena i dopuna Zakona o bezbjednosti saobraćaja na putevima do 2. jula sankcionisano ukupno 500 vozača, najviše u Podgorici 241 vozač.\n“Slijedi Nikšić, gdje je sankcionisano 99 vozača, zatim Bijelo Polje 77. U Budvi su kažnjena 22 vozača, Herceg Novom njih 19, u Baru 16, na Cetinju jedan vozač, a u Tivtu njih pet. Grupa policije za bezbjednost saobraćaja sankcionisala je 20 vozača”, navode iz policije.\nPodsjetimo, saobraćajna policija u Nikšiću je sredinom marta podnijela 47 prekršajnih naloga prijava zbog prolaska na crveno ili žuto svijetlo na semaforima u okviru dvodnevne akcije “Semafor”, u kojoj je pojačana kontrola saobraćaja, saopšteno je iz Uprave policije.\nNovim zakonskim odredbama o bezbjednosti saobraćaja na putevima za prekršaj prolazak na crveno ili žuto svijetlo na semaforima predviđena je novčana kazna u iznosu od 300 do 1.000 eura ili kazna zatvora u trajanju do 60 dana.\nNajčešći prekršaji koje vozači u Crnoj Gori prave su prekoračenje dozvoljene brzine kretanja, vožnja pod uticajem alkohola i nekorišćenje sigurnosnog pojasa.\nNikšićka policija je skoro uhapsila vozača koji je prekoračio dozvoljenu brzinu kretanja za 102km/h.\n“Policija je oko 10.40 časova na magistralnom putu Nikšić Plužine u mjestu Grebice zaustavila vozilo marke ‘VW golf, kojim je upravljao I.M. (25) iz Nikšića a koji se kretao brzinom od 152 km/h iako je vidno istaknutim saobraćajnim znakom maksimalna dozvoljena brzina ograničena na 50 km/h”, kazali su tada iz policije.\nOn je, kako je saopšteno, priveden sudiji zbog počinjenog prekršaja iz Zakona o bezbjednosti saobraćaja na putevima, koji mu je izrekao kaznu zatvora u trajanju od 15 dana.\nPomoćnik načelnika Odsijeka za bezbjednost drumskog saobraćaja Ilija Janjušević kazao je ranije da su izmjenama Zakona popunjene pravne praznine koje su predstavljale problem kada je u pitanju njegova primjena na terenu i povećanja iznosa novčanih kazni. Govoreći o novinama koje su predviđene zakonom, on je naglasio da su propisani uslovi kada će policijski službenici uhapsiti vozača koji upravlja vozilom pod dejstvom alkohola.\nKako je naveo, biće uhapšen vozač koji koristi ili posjeduje uređaj koji se može ugrađivati samo u vozila pod pratnjom ili sa pravom prvenstva prolaza. Hapšenje je predviđeno i za one vozače koji prekorače brzinu za 50 kilometara na sat (km/h) više od dozvoljene u naselju, odnosno 70km/h van naselja.\nKad je riječ o zatvorskoj kazni, Janjušević je objasnio da nju može izreči isključivo sud, a kazna za najteže saobraćajne prekršaje propisana je od 15 do 60 dana.\n“To važi za vozače koji upravljaju vozilom pod dejstvom alkohola u koncentraciji od 2g/kg ili većoj, koji su pod uticajem opojnih droga ili drugih psihoaktivnih supstanci i koji se u naselju kreću brzinom koja je za 70 km/h i više veća od dozvoljene brzine ili van naselja brzinom koja je za 90 km/h veća od dozvoljene”, rekao je Janjušević.\nNovina je, kako je istakao, mjera privremenog ograničavanja prava upravljanja vozilom i ona se izriče na osnovu sakupljenih kaznenih bodova.\n“Navedena mjera će se izreći za prekršaje za koje su propisani kazneni bodovi. Kada se sakupi određeni broj bodova, službenici policije će donijeti rješenje o izricanju te mjere koja se realizuje upisom u evidenciju vozača”, pojasnio je Janjušević.\nZa šetnju bez majice kazna 500 eura?\nUhapšen sveštenik u manastiru Reževići, građani se okupili na liturgiji


U KENIJI, 50 MILIONA STANOVNIKA: Svi poštuju mere - Naša Borba\nVlada u Keniji je uvela nepohodne preventivne mere kako bi sprečila širenje epidemije korona virusa, kao što su zabranja kretanja od 19 časova do 6 ujutru, ukinut je gradski i međugradski prevoz i zatvoreni tržni centri, kaže Stefan Topalović, Beograđanin koji nekoliko godina živi sa porodicom u Najrobiju.\nZvaničan broj obolelih u Keniji\nFoto: lekar pod punom zaštitom u Keniji\nMinistar zdravlja Mutahi Kagve rekao je da je tokom protekla 24 sata pozitivno testirano 29 ljudi – 28 Kenijaca i 1 državljanin Konga.\nU odvojenom saopštenju, portparol vlade upozorio je da se situacija u Keniji iz dana u dan pogoršava. „Situacija u našoj zemlji se ne popravlja; postaje sve gore. Ova bolest je pandemija i vlada kontinuirano poboljšava svoje kapacitete da se izbori s tim, čak i dok se slučajevi i dalje povećavaju “, rekao je portparol Cirus Oguna.\nPušteno skoro 4000 zatvorenika\nKenija je u četvrtak pustila skoro 4.000 zatvorenika u okviru napora da se spreči epidemija COVID-19 u zatvorima u zemlji. Viklife Ogalo, generalni komesar za zatvore u Keniji, rekao je u izjavi da je taj korak usmeren na zaštitu zatvorske populacije u zemlji.\nFoto: Zatvor u Keniji\n„U cilju zaštite zatvorske populacije od koronavirusa, Kenijska zatvorska služba pustila je 3.837 zatvorenika i pritvorenika, u saradnji sa Nacionalnim savetom za pravdu“. U izjavi Saveta rečeno je da su mere preduzete u skladu sa razumevanjem da je „bliska i nezaštićena interakcija / kontakt između pojedinaca“ najvažniji faktor širenja koronavirusa.\n„Odluka je stoga usmerena na postizanje preporučene društvene udaljenosti od jednog metra unutar naših objekata kao dela progresivnog pregleda naših strategija u borbi protiv globalne pandemije“, rekao je Ogalo.\nKao i vojnici, koji štite granice zemalja, i lekari i drugi zdravstveni radnici širom sveta prešli su u zone borbe kako bi porazili nevidljivi, ali smrtonosnog neprijatelja koronavirus ili COVID-19.\nNaoružani kacigama, rukavicama, štitnicima za lice, maskama i zaštitnom odećom, stotine lekara poput Kevina Nguringa u Keniji rade non-stop da pobede virus, rizikujući sopstveni život. Kažu da borba protiv COVID-19 ima paralele sa učešćem u ratu.\nIdentifikujući izazove sa kojima se suočavaju u ratnoj zoni, kenijski ljekar – smešten u Nacionalnoj bolnici Keniata, najvećoj bolnici u Istočnoj Africi – požalio se zbog nedostatka učešća u zajednici, kao i zbog nedostatka opreme za ličnu zaštitu (PPE).\nPrethodni tekstSAD 10 000 MRTVIH: Sahranjivanje u parkovima Njujorka?\nSledeći tekstFRANKFURT: Crnogorci zarobljeni na aerodromu ali se zabavljaju (VIDEO)


Sotbi: Tijara španske kraljice za početnih milion dolara\nTanjug 6. maja 2021. 18:41\nŽENEVA – Tijara koja se prenosila kroz generacije italijanske kraljevske porodice i pripadala španskoj kraljici biće među glavnim događajima na aukciji dragulja Sotbija u Ženevi sledeće nedelje.\nOva ukrasna kruna iz druge polovine 19. veka je bila poklon Mariji Vitoriji del Poko na njenom venčanju 1867. godine sa Amadeom Savojskim, kasnijim španskim kraljem i sadrži veliki broj dijamanata i prirodnih bisera, a početna cena je milion do milion i po dolara, prenosi Rojters.\n„To je pravi, prelepi komad nakita i ima i istorijsku vrednost, jer je pripadao dinastiji Savoja više od 150 godina“, rekao je Benua Repelan, šef prodaje veličanstvenih dragulja u Sotbiju.\nNa aukcijskoj prodaji zakazanoj za 11. maj nalaze se i drugi veliki dijamanti i drago kamenje, a među njima i safir iz tridesetih godina prošlog veka i dijamantski broš sa najvećim kašmirskim safirom koji se ikada pojavio na aukciji, ovalni dragulj od 55,19 karata zajedno sa kašmirskim safirom od 25,97 karata.\n„Procenjuje se da će dostići cenu od dva do tri miliona dolara, a pripadao je naslednici bogatstva Ginisove pivare“, rekao je Olivie Vagner, direktor odeljenja za nakit u Sotbiju.\nVagner je objasnio da su kašmirski safiri veoma traženi jer su otkriveni krajem 19. veka, a rudnici su eksploatisani samo tokom 20 godina i jedini način da se dođe do njih je kupovina na aukciji.


SEEbiz.eu / SI / Turski TAV zakupljuje crnogorske aerodrome\nkompanija TAV Aerodromi Crne Gore\nDatum objave: 10.04.2019. - 18:53:49\nKako prenosi podgorički CdM, ta turska kompanije je do sada pokazala najveće interesovanje za zakup.\nOva kompanija upravlja arodromima u regionu - u Makedoniji ohridskim i aerodromom u Skoplju, a u Hrvatskoj aerodromu "Franjo Tuđman" u Zagrebu.\nAerodrom u Skoplju kompanija TAV je preuzela 2012. godine koncesijom na 30 godina, i u njega je ukoženo 110 miliona evra, dok je u ohridski uložila 10 miliona evra.\nIako je od javne rasprave o koncesiji prošlo sedam meseci, crnogorska Vlada još nije razmatrala koncesioni akt jer je zbog manjkavosti vraćen na doradu.\nViše puta je najavljivano da će se naći pred premijerom i ministrima, ali se to do danas nije dogodilo, a jedan od razloga je i to što su Socijaldemokrate SD zahtevale da se otkloni nekoliko, kako tvrde, značajnih manjkavosti koja i dalje postoje u koncesionim dokumentima.\nAerodrom u Tunisu Kompanija TAV je izgradila za samo dve godine i njime rukovodi, a u njenom vlasništvu su još i aerodromi u Turskoj (Istanbul Ataturk, Ankara, Izmir, Gazipaša nedaleko od Alanje), u Gruziji (Tbilisi), u Tunisu (Monastir) i u Rigi (Letonija).\nKako se navodi, davanje koncesija na aerodrome nije novina u regionu - to je prvo uradila Albanija 2005. godine sa aerodromom u Tirani, pa Hrvatska sa aerodromom u Zagrebu, a poslednja je to uradila Srbija koja je potpisala ugovor sa francuskom korporacijom Vansi za aerodrom "Nikola Tesla" u Beogradu.


Nikolić: Jasna namera EU da pomogne kosovskim Albancima\nPredsednik Srbije Tomislav Nikolić izjavio je u Sankt Peterburgu da su odnosi Beograda i Prištine trenutno na "najnižoj mogućoj lestvici", ocenjujući da je jasna namera predstavnika EU da pomognu Albancima da dobiju nezavisnost.\n"Trenutno smo na najnižoj mogućoj lestvici odnosa zato što je krenuo napad prištinske administracije na našu imovinu na Kosovu. I to može da se završi dogovorom, ali može da se završi i jako loše jer smo mi spremni da odgovorimo na svaki način. Kako se Albanci budu ponašali u budućnosti, mi ćemo tako da odgovorimo i neka ne računaju na to da mogu da se sa nama igraju ili da će nas neko ponovo bombardovati", rekao je Nikolić.\nOn je rekao da je "jasna namera Albanaca da dobiju nezavisnost i jasna namera predstavnika EU da im u tome pomognu", javlja agencija Beta.\nPredsednik Srbije je rekao da su UN "naš jedini štit i jedina zaštita", dodajući da "kroz Savet bezbednosti UN nikada neće moći da prođe ideja o nezavisnosti Kosova".\n"Imamo veliki problem Kosova i taj problem se preliva na naš odnos sa Evropskom unijom. EU zna da nećemo nikada priznati nezavisnost (Kosova)", dodao je Nikolić.\nPo njegovim rečima, nikada niko od zvaničnika EU nije rekao da će Srbija morati da prizna nezavisnost Kosova, ali evropski parlament koji, takođe odlučuje o članstvu Srbije, ima svoje predstavnike koji stalno govore o tome da nikada neće doneti odluku o članstvu dok Srbija ne sklopi nekakav opštevažeći međudržavni sporazum sa Kosovom.\nNikolić je podsetio da u samoj EU postoji pet članica koje ne priznaju nezavisnost Kosova i Metohije, dodajući da one nisu donele odluku da ne priznaju Kosovo "zbog nekog prevelikog prijateljstva prema Srbiji, već zato što osećaju da bi i same mogle da imaju taj problem, a onda ne bi imale na šta da se oslone" kada se bore za zaštitu svog suvereniteta i teritorijalnog integriteta.\nNikoliće je naveo da je "prema rezoluciji 1244 Saveta bezbednosti UN, Srbija je suverena država u čijem je sastavu Kosovo, koje ima suštinsku autonomiju".\n"Međutim, svaki visoki predstavnik UN pomognut snagama NATO-a je promovisao nezavisnost Kosova, i jednu po jednu ingereniciju Srbije, bez njene volje i saglasnosti, predavao u ruke privremenoj administraciji u Prištini", kazao je Nikolić.


Veliki broj sugrađana juče prisustvovao litiji za spas pravoslavnog naroda u Crnoj Gori - www.lobi-info.rs\nMarija K. 10. februara 2020., 11:19 5.8k Views\nKako je ranije bilo najavljeno, juče je u Borči održana molitvena litija i moleban za spas pravoslavnog naroda u Crnoj Gori, u organizaciji srpske pravoslavne eparhije banatske, uz blagoslov preosveštenstva Nikanora Bogunovića.\nVeliki broj sugrađana okupio se u 16.00 časova, nna platou ispred tržnog centra Stop Shop u Borči odakle je krenula molitvena litija, do hrama Prenos moštiju Svetog oca Nikolaja u Borči.\nKažu da slika govori hiljadu reči, međutim nema te slike i tog video zapisa koji u potpunosti mogu dočarati svu lepotu jučerašnje litije kroz Borču u kojoj je učešće uzelo preko 2.000 duša. – objavio je jedan od sugrađana\nU molitvenoj litiji šetali su zajedno sveštenstvo i verni narod, mladi i stari, roditelji sa decom, navijači Zvezde i Partizana, a sve za spas pravoslavnih svetinja u Crnoj Gori.\nU Crkvi Svetog oca Nikolaja u Borči ne pamti se ovako veličanstven moleban u porti pod vedrim nebom, uz toliki broj sugrađana i stotine upaljenih sveća.\nZa sve one sugrađane koji nisu mogli da prisustvuju ovom divnom događaju prenosimo deo atmosfere kroz foto i video zapise.\nPrethodna objava Na Zrenjaninskom putu hapšenje i zaplena 20 kilograma marihuane\nSledeća objava Poštujte saobraćajne propise! Kod Putnika radarska kontrola!


Pojačana kontrola saobraćaja od danas do 23.februara – RADIO TELEVIZIJA BOR\nSRBIJA, BOR – U cilju povećanja bezbednosti svih učesnika u saobraćaju, pripadnici Ministarstva unutrašnjih poslova, Uprave saobraćajne policije, od danas do 23. februara sprovode pojačanu kontrolu učesnika u saobraćaju.\nKontrola je usmerena na otkrivanje prekršaja prekoračenja brzine kretanja vozila, nepropisnog preticanja, upravljanja vozilom pod dejstvom alkohola i psihoaktivnih supstanci, nekorišćenja sigurnosnog pojasa i nepropisnog korišćenja telefona tokom vožnje, kao i prekršaja pešaka.\nNajčešći faktor nastanka saobraćajnih nezgoda od početka ove godine bila je neprilagođena brzina. Takođe, u saobraćajnim nezgodama koje su izazvali vozači pod dejstvom alkohola, tri učesnika u saobraćaju su poginula, a 104 povređena. Analize pokazuju da 58 odsto poginulih vozača i putnika u vozilu nije koristilo sigurnosni pojas. Od početka ove godine, utvrđeno je da 30 odsto pešaka strada usled neopreznog stupanja na kolovoz.\nTags: kontrola, nesrece, nezgode, pesak, pojacana, saobraćaj, ucesnici, vozac\nPrevious „Sigurne staze“ u saobraćaju\nNext Kružna raskrsnica Kladovo – Negotin


Vizija i misija - Centar za evropske politike Vizija i misija - Centar za evropske politike\nOsnivači i članovi tima Centra za evropske politike (CEP) zajedno su odredili sledeću viziju organizacije za 2020. godinu:\nCEP je u 2020. godini nezavisna istraživačka organizacija (think tank) koja snažno utiče na kreiranje javnih politika u Srbiji. CEP pronalazi i predlaže pametne opcije za unapređenje javnih politika, koje su zasnovane na istraživanju i temeljnom poznavanju javne uprave. CEP usmerava kreiranje javnih politika ka dostizanju evropskih vrednosti i dugoročnih koristi od članstva u EU.\nDonosioci odluka poštuju i prihvataju predloge CEP-a, što se odražava na usvajanje kvalitetnih mera koje proizvode osetne promene za građane. Događaji CEP-a redovno okupljaju nacionalnu, regionalnu i evropsku stručnu javnost i institucije, otvaraju važne debate i postižu opsežno medijsko izveštavanje.\nSa dobro razvijenim tematskim i horizontalnim partnerstvima na nacionalnom nivou, nivou Zapadnog Balkana i nivou EU, CEP je istaknuti akter i pokretač dijaloga i promena u relevantnim oblastima javnih politika.\nMisija CEP-a 2020. jeste da sprovodi istraživanja i analize kao osnovu za kreiranje javnih politika, da edukuje i zagovara kvalitetne opcije javnih politika orijentisane ka transformisanju Srbije u uspešnu buduću članicu EU.\nKako bi se postigla misija, Strategija CEP-a 2020. postavila je sledeće strateške ciljeve, sa osvrtom na unutrašnju i spoljašnu perspektivu organizacije:\nUnapređenje kvaliteta istraživačkih proizvoda i metodologije;\nPoboljšanje upravljačke strukture;\nPovećanje komunikacionih i zagovaračkih kapaciteta i ostvarivanje šireg dosega naših ključnih poruka.\nU ispunjavanju svoje misije, CEP nastoji da održi delikatnu ravnotežu između podsticanja Vlade da aktivno radi na procesu pristupanja EU, pružanja konstruktivne kritike Vladi na osnovu činjenica i jačanja potražnje za reformama „odozdo nagore“.\nCEP će u budućnosti nastaviti da razvija svoju mrežu članova i stručnjaka kako bi obuhvatio celokupan sistem kreiranja politika u Srbiji iz perspektive pristupanja EU.


OBRADUJTE SVOJ MOZAK\nOBRADUJTE SVOJ MOZAK\nIzvor: Telegraf.rs,Lokalne novine | Obrenovac, 20.05.2019.\nUkrštene reči i sudoku koji možete da rešavate i na našem sajtu - mogu da vam održe mozak i do deceniju mlađim u kasnijim godinama.\nUkoliko svakog dana odvojite izvesno vreme za rešavanje ukrštenih reči, imaće veliki uticaj na vaše pamćenje i može da spreči nastanak i razvoj demencije kasnije u životu. Oni koji su se igrali ove igre reči imali su po rezultatima testova i do 10 godina mlađi mozak nego oni koji nisu rešavali ukrštenice.\nTo je sve ukazalo na to da ukrštenice mogu da održe pamćenje u kasnijim godinama time što obezbeđuju mentalne rezerve koje sprečavaju nastanak i razvoj demencije.\n- Veliki broj ljudi koji su učestvovali u ovom istraživanjuu su rešavali ukrštene reči ili sudoku koji vežbaju pamćenje i poboljšavaju sposobnost rešavanja problema i držanja pažnje. Teorija koja stoji iza ovoga jeste da je mozak zapravo mišić kao bilo koji drugi u našem telu i kontinuiranom upotrebom povećavamo njegov kapacitet i sposobnosti. Mozak je napravljen od mnogih veza koje koristimo stalno u aktivnostima poput rešavanja ukrštenih reči, rekla je jedna od autora istraživanja doktorka Ana Korbet sa Univerziteta Ekseter.\nViše od 19.000 učesnika starosti od 50 do 93 godine radili su kognitivne testove svakog dana tokom nedelju dana. Testovi su se sastojali od pitanja u kojima je trebalo da se zapamti neki broj ili slika koja nestaje, a oni koji svakodnevno rešavaju ukrštenice i sudoku imali su daleko bolje rezultate.


Bez problema u proizvodnji kolubarskog lignita – Nadlanu.com\nBez problema u proizvodnji kolubarskog lignita\nLAZAREVAC, 18. decembra 2010. (Beta) – Prvi mrazevi ove zime nisu negativno uticali na proizvodnju uglja na površinskim kopovima Rudarskog basena Kolubara, rečeno je agenciji Beta u poslovodstvu najvećeg ugljenokopa u Srbiji.\n„Nema nikakvih problema, u četvrtak je proizvedeno 82.000 tona uglja, a dnevna proizvodnja kreće se oko 88 do 89.000 tona, a ukloni se i oko 200.000 kubika jalovine“, rekao je zamenik generalnog direktora RB Kolubara Vladan Radovanović.\nOn je procenio da će proizvodnja kolubarskog lignita u 2010. godini biti „na nivou bilansa“ oko 29,63 miliona tona, potkrepljujući to podatkom da je do petka 17. decembra iskopano 28,404 miliona tona uglja.\nDosadašnji rekord u godišnjoj proizvodnji uglja postignut je 2008. godine, kada je proizvedeno oko 30,4 miliona tona. Radovanović je dodao i da deponije uglja u termoelektranama „nikada nisu bile ovako popunjene“.\nNataša Polarecki pre 21 minuta 0\nNataša Polarecki pre 46 minuta 0


CRTA: Za dve nedelje 250 događaja funkcionerske kampanje\nPolitika Autor:N127. maj. 202019:26 > 21:00\n"Činjenica je da smo za dve nedelje nastavka kampanje izbrojali 250 događaja koji svedoče da funkcioneri koriste funkciju da promovišu svoju partiju, da bi se građanima nudili kao da sve ono što su izgradili nije učinjeno sredstvima građana", kaže Raša Nedeljkov iz organizacije CRTA, koja se bavi i posmatranjem izbora.\nNedeljkov je rekao da je tokom vanrednog stanja ustanovljeno da su korišćeni položaji najviših činovnika za organizovanje skupova, koji bi, da je u toku kampanja, podsećali na fenomen funkcionerske kampanje.\n„Činjenica je da je nakon nekoliko događaja, podele respiratora u Novom Pazaru i Nišu bilo manje aktivnosti ali i dalje nisu prekinute. Kada je završeno vanredno stanje, naši posmatrači su izbrojali 250 događaja koji potpadaju pod tu kategoriju, to su lokalni i državni funkcioneri koji organizuju PR dogođaje kojim se promovišu rezultati i puštaju u rad neki pogoni i prikazuje se kao uspeh stranke nešto što je proizvod svih građana. Mi smo apelovali da se to zabrani, da funkcioneri tokom kapanje ne mogu da budu na događajima kojima se puštaju u rad projekti finansirani od svih građana, naročito ako su kandidati, a tome danas svedočimo“, rekao je Nedeljkov.\nOn kaže da su izmene koje su nastupile u zakonima toliko minorne, da se pojava funkcionerske kampanje nije umanjila, a kamoli iskorenila.\n„To je linija koja se u Srbiji izbrisala, šta je javni, a šta partijski interes. Važno je kako mediji izveštavaju, da li se vodi računa o tom fenomenu, da postoji balans izveštavanja. Mediji u Srbiji, naročito televizije sa nacionalnom pokrivenošću su potpale pod taj fenomen izveštavanja o funkcionerskim aktivnostima tokom kampanje“, rekao je.\nNedeljkov je rekao da su u Crti pratili pet televizija sa nacionalnom pokrivenošću jer se građani primarno informišu sa tih televizija.\nNajavu televizije N1 da će od 3. juna postavljati javno pitanja na koje učesnici izbora mogu da odgovore tako što će im dostaviti snimljene izjave, a građani će na taj način moći da vide razliku u stavovima učesnika izbora, Nedeljkov ocenjuje kao „odličan potez“.\n„To bi trebalo da bude normalno, da televizija i mediji preispituju programe i ideje stranaka, da sučeljavaju mišljenja i da kroz razmenu stavova birači donose odluku kome će pokloniti poverenje. Istinomer godinama pokušava da dobije odgovor o ključnim problemima, odgovaraju samo neke partije. Nadam se da će Javni servis slediti vaš primer“, rekao je Nedeljkov.\nŠirom Srbije više od 120 posmatrača Crte će na terenu pratiti sve fenomene koji mogu da utiču negativno na izborni proces.\n„Pokušavaju da dokumentuju funkcionersku kampanju, dokumentuju slučajeve zloupotrebe javnih resursa, pokušavaju da prikupe svedočanstva i dokaze o sumnjama na kupovinu glasova, pritiska i ucena, ne bi li smo pomogli organima da istraže te slučajeve do kraja i pokrenu određene procese. Drugi deo posmatrača posmatra medije, posmatramo i portale i štampu, dok jedan broj ljudi analizira naloge na mrežama“.\nGovoreći o izveštaju REM-a o zastupljenosti političkih stranaka, Nedeljkov je rekao da slika iz tog izveštaja odudara od realne.\n„Puno nedostataka, imajući u vidu na koji način su se opredelili da mere različite medije, u isti koš stavljaju televizije sa nacionalnom pokrivenošću i kablovske emitere, uz izostanak merenja tona kako izveštavaju, doprineli su utisku da je slika drugačije nego što jeste, a građanima je dovoljno da upale televizor i vide da nedostaje pluralizam“, rekao je Nedeljkov.\nCRTAFunkcionerska kampanjaRaša Nedeljkov


Pretnje i izazovi u savremenom sajber prostoru - Internet ogledalo\nYou are at:Home»Magazin»Arhiva»184»Pretnje i izazovi u savremenom sajber prostoru\nPretnje i izazovi u savremenom sajber prostoru\nBy Zoran Kovacevic on\t 28.11.2017 184\nDigitalizacija društva je svakim danom sve očiglednija i prožima sve pore naših života. Ljudi sve više postaju zavisni od upotrebe digitalnih servisa i tehnologija, dok rapidni razvoj novih informacionih tehnologija u velikoj meri podstiče socijalni i ekonomski rast jedne države. Sa druge strane, razvoj savremenih informacionih tehnologija daje podstrek zlonamernim osobama da putem istih pribave korist za sebe ili grupu kojoj pripadaju i u okviru koje deluju. Shodno tome, bezbednost u sajber prostoru predstavlja poseban izazov i zajednički interes kompletnog čovečanstva.\nPoslednjih godina se vode brojne diskusije na temu “interneta stvari” (eng. Internet of Things – IoT). Ukoliko uzmemo u obzir da IoT predstavlja povezivanje svih modernih uređaja preko interneta, zabrinutost po ovom osnovu je izuzetno opravdana i sa pravom možemo istaći da predstavlja jedno od vodećih bezbednosnih pitanja u svetu.\nKompanija Cisco je u okviru svoje studije “Internet of Everything Value Index” iz 2013. godine prvi put definisala pojam “internet svega” (eng. Internet of Everything – IoE), predstavljajući ga kao intelignetnu mrežu koja objedinuje ljude, procese, podatke i stvari. Na taj način je adekvatno predočeno da problem ne treba svesti samo na bezbednost uređaja, već treba uzeti u obzir i ponašanje korisnika, procese koji se uspostavljaju i podatke koji se razmenjuju.\nU proteklih deset godina broj korisnika internet tehnologija, na globalnom nivou, porastao je sa nešto više od jedne milijarde (2007. godine) na skoro četiri milijarde (do juna 2017. godine), dok je preko interneta u ovom momentu povezano više od 20 milijardi uređaja. Predviđa se da će do kraja 2020. godine biti povezano najmanje 30 miliona, dok će do 2025. godine brojka preći “vrtoglavih” 75 milijardi uređaja…\nTekst u celosti možete da pročitate u virtulnom izdanju časopisa.\nUvodnik IO 184\nOdržana sedma Telegroup Infosec konferencija\nNapredna rešenja za zaštitu od naprednih pretnji


Helikopteri, psi tragači, kamere: Moniku traži 220 policajaca, potraga i tokom noći - Sputnjik Srbija\n20:03 25.12.2019 (osveženo 20:07 25.12.2019) Preuzmite kraći link\nRebić veruje da će policija u najskorije vreme pronaći devojčicu i dodaje da će tokom noći biti nastavljena pretraga terena sa termovizijskim kamerama.\n„Od kada je majka prijavila njen nestanak, ovo je apsolutni prioritet u radu Ministarstva unutrašnjih poslova. U potrazi su angažovani pripadnici policijskih uprava u Nišu i Zaječaru, helikopterska jedinica, Žandarmerija, psi tragači, kao i termovizijske kamere. Iskoristili smo sve raspoložive resurse, i ljudske i materijalne, i koristimo ih i dalje kako bismo pronašli devojčicu“, istakao je Rebić.\n„Na osnovu dokaza do kojih smo došli, smatramo da je izvršilac ovog krivičnog dela Ninoslav Jovanović iz Malče. Postoje dokazi da je on ukrao jedno vozilo u kom je policija pronašla njegove otiske i tragove koji ukazuju da je sa njim bila i Monika. Utvrdili smo da su jedno vreme boravili u ovom mestu, dok smo na drugom mestu pronašli Monikin ranac“, naveo je direktor policije.\nPrema njegovim rečima, policija ima i izjave dva svedoka koji su potvrdili da su Jovanovića videli sa devojčicom.\nSa direktorom policije u Orešcu bili su i načelnici policijskih uprava u Nišu i Zaječaru sa svojim policajcima, kao i najiskusniji operativci iz sedišta Ministarstva unutrašnjih poslova.\nRebić je podsetio da je Jovanovića, koji je od 2006. do 2018. godine bio u zatvoru na izdržavanju kazne zbog seksualnih delikata, policija samo nekoliko dana po izlasku ponovo uhapsila, jer je na društvenim mrežama slao poruke neprimerene sadržine.\npotraga, otmica, Malčanski berberin


ODLUKA DANAS STUPA NA SNAGU: 'Austrian Airlines' obnovio liniju Sarajevo - Vienna | Slobodna Bosna\nODLUKA DANAS STUPA NA SNAGU: "Austrian Airlines" obnovio liniju Sarajevo - Vienna\nAustrijska aviokompanija od danas, 1. avgusta, uspostavit će komercijalne letova iz većine balkanskih zemalja, uključujući i iz Bosne i Hercegovine.\nRedovni letovi za Austriju od danas će biti dozvoljeni iz Bosne i Hercegovine, Srbije, Sjeverne Makedonije, Kosova i Crne Gore. Kako se navodi u NOTAM-u, hitnom obavještenju koje je upućeno avioprijevoznicima, zabrana zračnog saobraćaja iz balkanskih zemalja u Austriju će biti ukinuta u ponoć 1. augusta, javlja "EX-YU Aviation News".\n"Austrian Airlines" od danas će nuditi usluge avioprijevoza između Sarajeva i Vienne dva puta sedmično.\nMeđutim, podsjetimo da je ulazak u Austriju zabranjen iz većine balkanskih zemalja, uključujući i BiH. U skladu s nedavnom odlukom, jedino građani BiH s austrijskim prebivalištem mogu ući u Austriju s negativnim PCR testom. Ukoliko se ne uspiju testirati u BiH, PCR test mogu uraditi i u Austriji u roku od 48 sati.\nZa državljane trećih zemalja koji nemaju prebivalište u Austriji, na snazi je zabrana ulaska. Izuzeci su samo ulasci kroz šengenski prostor i određene zemlje, za sezonske radnike, medicinsko osoblje, diplomate i putnike u tranzitu.\nKVALITETNA DINAMIKA: Pogledajte kako izgleda gradilište mosta Vranduk (FOTO)\nDOKUMENTI IZ RUDNIKA KREKA TUZLA OTKRIVAJU: Deset dana nakon isteka garantnog roka, otpisali svoje buldožere pa za milionske iznose slične mašine iznajmljivali od privatnika


Niederlande Hasan Nuhanovic Srebreniza Massaker\nTužbu protiv države Holandije podneli su Hasan Nuhanović, čiji brat i otac su ubijeni 13. jula 1995. i porodica Rize Mustafića, koji je takođe ubijen tog dana. Trojica ubijenih su, nakon ulaska Mladićevih snaga u Srebrenicu koja je proglašena zonom pod zaštitom UN, potražili utočište u bazi Holandskog bataljona.\nHasan Nuhanović (fotografija gore) je u to vreme bio prevodilac u Holandskom bataljonu, što mu je omogućilo da, nakon pada Srebrenice, dovede u bazu majku, oca i sedamnaestogodišnjeg brata. Rizo Mustafić je radio u bazi holandskog bataljona kao električar. Bez obzira na to, on je, zajedno sa Ibrom i Muhamedom Nuhanovićem, bio prinuđen da napusti holandsku bazu 13. jula, otkad se svoj trojici gubi svaki trag. Tužbu Hasana Nuhanovića i porodice Rize Mustafića „zbog propusta holandskih plavih šlemova da zaštite članove njihovih porodica“ odbacio je Okružni sud u Hagu 2008. godine pod obrazloženjem da „država Holandija ne može biti odgovorna za eventualno protivpravno ponašanje holandskih vojnika, budući da je Holandski bataljon u Srebrenici bio angažovan pod zastavom Ujedinjenih nacija“.\nMeđutim, porodice srebreničkih žrtava uložile su žalbu na tu presudu. „Opuštenost pripadnika holandskog bataljona, njihova ravnodušnost i bezobzirnost prema sudbini izbjeglica i zatočenika učinila ih je saučesnicima ratnih zločina“, izjavio je tada Hasan Nuhanović.\nNakon pada Srebrenice u ruke bosanskih Srba i snaga kojima je komandovao general Ratko Mladić, bošnjački civili potražili su utočište u zaštićenoj zoni UN\nNjegovu i žalbu porodice Mustafić je u julu 2011. prihvatio Apelacioni sud, zaključivši da je „država Holandija odgovorna za smrt trojice Bošnjaka koje holandski vojnici iz sastava UNPROFOR-a 13. jula 1995. godine predali snagama Vojske Republike Srpske“. U obrazloženju presude istaknuto je da je nad vojnicima Holandskog bataljona efektivnu kontrolu imala vlada i vojne vlasti te države, bez obzira što su bili angažovani u mirovnim snagama UN.\n„Holandski bataljon nije smeo predati te ljude Srbima“, ocenio je sud, ukazavši na to da su pripadnici te jedinice sve do 13. jula 1995. godine, bili svedoci zlostavljanja i ubijanja bošnjačkih muškaraca van baze UN, pa je bilo jasno, da postoji veliki rizik da će svaki od njih stradati ukoliko napusti bazu.\nApelacioni sud je u julu 2011. naložio holandskoj vladi i isplatu odštete porodicama žrtava, ali je država Holandija uložila žalbu na ovakvu presudu. Konačno, danas (6.9), Vrhovni sud Holandije doneo je definitivnu odluku: odbacuje se žalba vlade Holandije, a potvrđuje presuda Apelacionog suda u korist porodica srebreničkih žrtava.\nPorodice žrtava zadovoljne presudom\nPredsednica Udruženja „Majke Srebrenice“ Hatidža Mehmedović kaže da Srebreničani znaju ko je mogao da spreči zločince da počine genocid u Srebrenici jula 1995. godine. Kao odgovorne imenuje Ujedinjene nacije i holandsku vladu, odnosno holandski bataljon UN koji je bio stacioniran u Potočarima sa misijom da zaštiti civile.\n„Ubijene niko ne može da nam vrati, ali svi možemo da izvučemo neku pouku iz te presude, kao iz onoga što nam se dešavalo 1995. godine. Nadamo se da će od sada svako preuzimati svoj deo odgovornosti kako bi članovi porodica žrtava koliko-toliko bili zadovoljni u duši“, rekla je Hatidža Mehmedović.\nKomentarišući presudu prema kojoj je Holandija odgovorna za smrt trojice Bošnjaka iz porodica Nuhanović i Mustafić, koordinator Koalicije „Prvi mart“ Emir Suljagić ocenio je da je to je „najveća i najvažnija stvar“ koja se dogodila u vezi sa Srebrenicom od njenog pada. „Ponajprije u smislu prihvatanja odgovornosti od strane holandske države za barem deo događanja i deo izgubljenih života u Srebrenici jula 1995. godine“, kaže Suljagić.\nI advokati Udruženja „Majke enklava Srebrenica i Žepa“ nastoje da dokažu odgovornost holandskog bataljona UN, odnosno holandskog Ministarstva odbrane za događaje iz jula 1995. godine, kaže predsednica udruženja Munira Subašić.\n„Holandija nije odgovorna samo za tri života, već za 10.701 osobu, pogotovo za one koji su bili u Potočarima, jer su holandski vojnici u sastavu UN imali misiju da ih zaštite. Oni to nisu ni pokušali. Umesto toga, solidarisali su se sa zločincima i pomagali im u odvajanjima ljudi, silovanjima i svemu što se dešavalo u Potočarima“, kaže Munira Subašić.\nBosansko-hercegovački ogranak „Društva za ugrožene narode“ pozdravlja presudu holandskog suda. Predsednica društva Fadila Memišević smatra da je to dobar znak za sve žrtve, posebno za majke Srebrenice. „Hoću da verujem da će to biti podsticaj preživelim žrtvama da se i dalje bore kako bi pravda bila zadovoljena“, kaže Fadila Memišević.\nPreživele žrtve genocida u Srebrenici takođe smatraju da ova presuda otvara mogućnost za vođenje drugih sporova, ne samo protiv Holandije nego i protiv Ujedinjenih nacija jer je, kako tvrde, u ovom slučaju na indirektan način donesena presuda i protiv UN.\nAutori: Dževad Sabljaković / Samir Huseinović\nKljučne reči Holandija, Srebrenica, sud\nTrajni link https://p.dw.com/p/19d3y


Faktor | Andelija: Niko nema pravo da nerealnim zahtjevima dovodi u pitanje opstanak Elektroprivrede BiH\nAdmir Andelija (u sredini)\n02.02.2022. / 20:41\nUdruženje poslodavaca Federacije Bosne i Hercegovine (UPFBiH) danas je nakon sjednice svog Upravnog odbora, između ostalog, optužilo Elektroprivredu BiH (EPBiH) za pravno nasilje i zatražilo smjenu generalnog direktora Admira Andelije.\nKako su naveli iz UPFBiH u posljednja dva dana firmama stižu ugovori za snabdijevanje električnom energijom s bitno izmijenjenim sadržajem u odnosu na prošlu godinu, što u konačnici, kako su naveli, može dovesti da toga da "cijena električne energije za kompanije ne bi bila skuplja za 20, nego 50 posto".\nVEZANI TEKST - Udruženje poslodavaca traži smjenu Andelije: EPBiH novim ugovorima vrši pravno nasilje\n- Mi podržavamo stav da se na sudu utvrdi ko je u pravu, a do tada su dužni ispunjavati obaveze - kaže Andelija za Faktor o plaćanju računa za električnu energiju.\nŠto se tiče isključenja Elektroprivrede BiH iz članstva UPBiH, Andelija kaže da je EPBiH, prije mjesec dana, donijela odluku o istupanju iz Udruzenja, jer ono, kako je naveo, "više ne štiti interese poslodavaca, već par firmi u FBiH".\n- Zahtjev za moju smjenu od strane poslodavca je dokaz da radimo po zakonu i da štitimo interese EPBiH, koja je javno dobro i vlasništvo svih građana FBiH i garant dugoročnog, sigurnog snabdijevanja električnom energijom po najpovoljnijim uslovima za građane u FBiH. Niko nema pravo da svojim nerealnim zahtjevima dovodi u pitanje opstanak EPBiH - zaključio je Andelija.\nElektroprivreda BiHUdruženje poslodavaca FBiHAdmir Andelija\nI najava ga uznemirila\nŠutio o rumunskim transporterima: Zašto je Dodik zabrinut zbog dolaska britanskih vojnika u BiH?


► Vašington post na udaru kritika zbog suspenzije novinarke posle tvita o Kobiju\nVašington post je poslao novinarku političke redakcije Felišu Sonmez na plaćeno odsustvo pošto je u nedelju, dok je javnost žalila zbog smrti NBA zvezde, tvitovala link na priču Dejli bista iz 2016. "Brajantov uznemirujući slučaj silovanja: DNK dokaz, priča tužiteljke i polupriznanje", ukazuje Asošiejtid pres (AP).\nPost je saopštio da je Somnez dobila pretnje smrću i silovanjem posle svog tvita i da je morala da ode u hotel pošto je njena kućna adresa objavljena na internetu. Takođe je dobila i imejl od glavnog urednika Martija Barona koji je ocenio da je pokazala lošu procenu svojim tvitom i da šteti kući u kojoj radi.\nOdluka Posta je, međutim, naišla na kritike kako drugih medija, tako i novinara tog lista, ističe Rojters.\nIzvršna urednica Vašington posta Trejsi Grant u saopštenju u ponedeljak je navela da su tvitovi Sonmez "pokazali lošu procenu koja je potkopala rad njenih kolega" i citirala kršenje politike Posta kada su u pitanju društveni mediji.\nSindikat novinara Posta je stao u odbranu Sonmez, navodeći da je primila "gomilu nasilnih poruka" i da je list, umesto da podrži novinarku suočenu sa zlostavljanjem, odlučio da je pošalje na plaćeno odsustvo. "Feliša je morala da ode iz svoje kuće iz straha za svoju bezbednost i dobila je nedovoljne smernice Posta kako da se zaštiti", naveo je sindikat novinara.\nI medijski kritičar Vašington posta Erik Vimpl je takođe ocenio da je suspenzija novinarke bila pogrešna, pošto je tvitovala, kako je ocenio, veoma dobru priču Dejli bista.\nReakcija protiv Sonmez potiče iz izreke "o mrtvima sve najbolje", što je, kako ukazuje kritičar Vašington posta, lepo pravilo za sve osim za istoričare i novinare, na koje se javnost oslanja da obezbede potpune priče o životima uticajnih ljudi.\nDebata oko toga kada je prikladno ukazati na mane i greške istaknutih ljudi posle njihove smrti je uobičajena na društvenim medijima, ali su reakcije zbog tvitova Sonmez, ocenjuje Njujork tajms, izgleda dodatno potpaljena načinom na koji je pokret MeToo zakomplikovao nasleđe umetnika, glumaca, sportista i drugih poznatih ličnosti koje su optužene zbog nepodesnog seksualnog ponašanja.\nOdbačena tužba investitora protiv udruženja Sačuvajmo naš parkić\nUdruženje za zaštitu ustavnosti i zakonitosti saopštilo je danas da je Drugi osnovni sud u Beogradu odbacio tužbe protiv stanara dve zgrade u naselju Banovo brdo, koje je tužio investitor jer...\nKošarkaška akademija povukla nadimak Mamba\nSportska akademija iz Južne Kalifornije, koja je bila u suvlasništvu legende NBA lige Kobija Brajanta povukla je danas svoj nadimak "Mamba" i rebrendirala se, četiri meseca od pogibije...\nGlas Amerike: Evropski sud za ljudska prava pokrenuo je postupak za izricanje privremene mere Srbiji\nEvropski sud za ljudska prava pokrenuo je postupak za izricanje privremene mere Srbiji zbog opasnosti od povrede prava na život i zabrane nečovečnog i ponižavajućeg postupanja prema Romima u...\nPorodice tuže kompanije zbog pada helikoptera u kojem je poginuo Kobi Brajant\nPorodice četiri od devet putnika poginulih u padu helikoptera priključili su se supruzi Kobija Brajanta podnoseći tužbe protiv kompanija koje su posedovale tu letelicu.


CEFE je engleski akronim za Competency based Economies through Formation of Enterprise i predstavlja skup instrumenata za obuku biznismena, preduzetnika, menadžera, zaposlenih uz koji se koristi aktivan i dinamičan pristup radu i metode iskustvenog učenja u cilju razvoja i poboljšanja menadžerskih i ličnih sposobnosti.\nCEFE metodologija razvijena je još 1980-tih godina i smatra se jednom od najuspešnijih metoda za učenje odraslih i razvoj biznisa. CEFE treninzi su potpuno prilagođeni učenju odraslih i orijentisani su ka simulacijama, iskustvenom i interaktivnom učešću učesnika. CEFE Asocijacija Srbije osnovana je 2005 godine i sprovedneo je više od 3000 treninga.\nCEFE metod budi kreativnu energiju pojedinaca i taj potencijal usmerava u pravcu razvoja biznisa, unapređenje veština i stvaranja novih preduzetnika. Proces učenja CEFE metodologijom zasniva se na četiri dimenzije: znanju, stavovima, veštinama i navikama.\n„CEFE ne stvara zlato od olova, niti dijamante od uglja, već nudi korisnicima da koriste bolje oruđe kako bi pronašli ono što traže“ - Rainer Kolshorn, Jim Tomecko


Politika: Ilić: Mora da se zna šta ko radi - BalkaniYUm.TV '); } //]]>\nIlić: Mora da se zna šta ko radi\nSa Mrkonjićem sam u prijateljskim odnosima, ali ne mogu da dozvolim da se auto-put od Beograda do Crne Gore gradi bez odgovarajuće i zakonom predviđene dokumentacije, izjavio Velimir Ilić. Dvojica ministara su u petak razmenila oštre međusobne optužbe u vezi sa radom preduzeća "Koridori Srbije".\nMinistar građevine i urbanizma Velimir Ilić, povodom sukoba sa Milutinom Mrkonjićem, izjavio je da ministri ne bi trebalo da imaju međusobne konflikte, ali da se mora znati ko šta radi i da se poštuje ono što je ranije dogovoreno na sastanku sa premijerom i zamenikom premijera.\n"Premijer Ivica Dačić je u pravu, ministri ne mogu da se raspravljaju i to nije korektno", rekao je Ilić za Tanjug.\nOn je napomenuo da je suština njegovog sukoba sa Mrkonjićem u tome što kao resorni ministar ne može da dozvoli da se radovi na najvažnijim putnim pravcima u zemlji obavljaju bez rešene eksproprijacije zemljišta, građevinskih dozvola i na kraju da se koriste bez upotrebne dozvole.\n"S Mrkonjićem sam u prijateljskim odnosima, ali ne mogu da dozvolim da se auto-put od Beograda do Crne Gore gradi bez odgovarajuće i zakonom predviđene dokumentacije", ukazao je Ilić.\nIlić i Mrkonjić su u petak razmenili oštre međusobne optužbe u vezi sa radom preduzeća "Koridori Srbije", s tim što su i jedan i drugi tvrdili da su baš oni nadležni za gradnju Koridora 11 od Beograda do granice sa Crnom Gorom.\nDačić je u subotu poručio, povodom sukoba Ilića i Mrkonjića, da će predložiti razrešenje svakog ministra koji se bude u javnosti svađao sa nekim od kolega.\nPodržavajući stav premijera, Ilić je napomenuo "da svako treba da radi svoj posao i da se ništa više ne radi na divlje, niti na 'o-ruk", već da sve uđe u regularne tokove".\nPrimedbe na rad "Koridora Srbije"\nIlić je ponovio već izrečene primedbe na račun rada "Koridora Srbije", uz opasku da nije obezbedilo potrebnu dokumentaciju za izvođenje radova na Koridoru 10 i 11.\n"Kako da dozvolim da neko tamo izvodi radove svaki dan, a nema građevinsku dozvolu, nijedan papir, nema rešene imovinsko-pravne odnose, nema obezbeđen novac u budžetu za ovu godinu, nema ništa", naglasio je Ilić.\nMinistar građevina je krajem prošle sedmice najavio da će zbog tih propusta smeniti direktora "Koridora Srbije" Mihajla Mišića, dok je Mrkonjić rekao da to može učiniti samo Vlada, kao i da je on lično zadovoljan kako to preduzeće radi.\nDemantujući navode Mrkonjića da, dok je bio ministar za kapitalne investicije, nije uradio ništa konkretno, Ilić je naveo da je uvek sve poverene poslove obavljao poštujući obećane rokove i uz sve neophodne dokumente.\nOn je pomenuo nekoliko projekata koji su realizovani za vreme njegovog prethodnog mandata, a kod kojih je potpuno ispoštovana procedura.\nTo su, kako je rekao, pre svega, auto-putevi od Niša do Niške Banje i od Leskovca do Vlasotinačke petlje, ali i pripremljena dokumentacija za novi most preko Dunava kod Beške.


Ivanić u Mostaru: Nedopustivo je da Srbi ne budu konstitutivni u HNŽ | Hercegovina Press\nIvanić u Mostaru: Nedopustivo je da Srbi ne budu konstitutivni u HNŽ\nČlan Predsjedništva BiH Mladen Ivanić razgovarao je danas s predstavnicima Koordinacije srpskih udruženja u Mostaru i rekao kako Srbi nisu konstitutivan narod u Hercegovačko-neretvanskoj i u još tri županije u Federaciji BiH i da on, kao i ostali politički lideri iz RS-a, nemaju pravo da preko toga prelaze.\n“Naša je obaveza da svakoga dana o tome jasno govorimo“, kazao je Ivanić, posebno istaknuvši kako zaprepašćuje tišina iz međunarodnih institucija koje, kako je naveo, ništa ne čine da to barem jednom javno kažu i izvrše minimalan pritisak na nadležne institucije. Na sastanku se razgovaralo i o tome kako srpski narod nema nikakvog uticaja na predlaganje i usvajanje proračuna u Mostaru, s obzirom da su, zbog neodržavanja izbora i nepostojanja Gradskog vijeća, ovlašteni potpisnici i predlagači budžeta za Grad Mostar gradonačelnik Ljubo Bešlić iz reda hrvatskog naroda i načelnik za finansije iz reda bošnjačkog naroda, dok budžet usvaja Parlament FBiH.\n“Ako su Srbi u Mostaru mogli uticati na to kakav će biti budžet dok je postojalo Gradsko vijeće Grada Mostara, apsolutno je nedopustivo da danas ide prijedlog budžeta, a da nema nijednog potpisa iz reda srpskog naroda“, ocijenio je Ivanić.\nDodao je kako je strašno da se za projekte srpskog naroda izdvoji 50.000 iz budžeta koji je 50 miliona maraka.\n“Pa ljudi to je strašno, toga nema nigdje“, kazao je Ivanić, dodavši kako će uticati na to da sve ključne ličnosti iz RS-a, nevezano od političkih razlika, pokažu malo pažnje i zainteresovanosti za to što se događa.\nOsim navedenog, razgovaralo se i o blokadi regionalnog stambenog programa obnove, odnosno o problemu obnove 37 kuća srpskih povratnika u Mostaru koji su aplicirali za taj program.\nIvanić je naglasio kako će tražiti od kolega iz Federacije BiH da omoguće treći potpis na budžet Grada Mostara, a od predstavnika županijskih vlasti da Srbi postanu konstitutivan narod. “Biću ovdje i česće i više sve dok se barem jedna od ovih stvari ne riješi“, obećao je.\nCIK: Ćurić 5.000 glasova više od Borjana


Načelnik Smajić održao sastanak s ministrom Dedićem i direktorom Delićem @ StartBiH.ba\n- U već pripremljenom programu Agencije koji će biti uskoro usvojen, predviđen je projekat čišćenja i produbljenja korita koji se tiču općina Novi Grad i Vogošća, na dijelu od Rajlovca do Vogošćanske petlje. Danas smo potencirali problem koji imamo u naselju Nova željeznička stanica a koji je, po našem mišljenju, najprioritetniji za rješavanje. Struka će u najkraćem periodu da ocijeni koji je to obim radova iz projektne dokumentacije, počevši od Vogošćanske petlje pa sve do naselja Svrake u dužini od 1,5 kilometara. Okvirno, riječ je o iznosu od 600.000 KM. Također, danas smo razgovarali o mogućoj saradnji u vezi sa zbrinjavanjem otpadnih voda, a kada je u pitanju poljoprivreda očekujemo intenzivniju saradnju u narednom periodu - naglasio je Smajić.\n- Danas smo razgovarali o temama koje se tiču poljoprivrede i vodoprivrede. Sa naše strane, načelnik i njegovi saradnici su upoznati sa stanjem i mogućnostima kada je u pitanju ova godina u oblasti podrške poljoprivrednim proizvođačima, tako da smo se dotakli početka realizacije projekta IFADA, gdje Općina Vogošća ima mogućnosti i kapacitete da aplicira određene projekte koji će imati podršku od Federalnog ministarstva. Po pitanju vodoprivrede, fokus našeg razgovora je bio na finansijskom planu Agencije za vodno područje rijeke Save i projektima koje planiramo u ovoj godini u vezi sa uređenjem korita rijeke Bosne na kojem imamo rizične tačke koje stvaraju poplave i štete imovini građana ove općine - ističe Dedić.\n- Danas smo došli u posjetu općini Vogošća da bi vidjeli koje su to kritične dionice na rijeci Bosni na teritoriji općine Vogošća, te da pokušamo iznaći finansijska sredstva da se taj problem riješi. Također bih istakao da se saradnja održava u kontinuitetu i ono što je veoma bitno naglasiti jeste da je načelnik Općine Vogošća riješio imovinsko pravne odnose na dionici koja će se raditi. Na današnjem sastanku načelnik Smajić je iznio tri kritične dionice na području ove lokalne zajednice, čija je cifra izuzetno visoka, a jedna od nakritičnijih dionica jeste rješavanje pitanja plavljenja Nove željezničke stanice za koju ćemo izdvojiti sredstva od oko 600.000 hiljada KM, ako bude potrebno i više - istakao je Delić.


Ministarstvo omladine i sporta i TSS potpisali ugovor // Vesti // Teniski Savez Srbije\nMinistarstvo omladine i sporta i TSS potpisali ugovor\nDatum objave: 02.02.2011. // Kategorija: Vesti\nBEOGRAD, 1. februara 2011. (Beta) - Ministarka omladine i sporta Snežana Samardžić Marković i predsednik Teniskog saveza Srbije (TSS) Slobodan Živojinović potpisali su danas u Beogradu ugovor o finansiranju u 2011. godini vredan 75 miliona dinara.\n"Prošle godine TSS je iz budžeta dobio 48 miliona dinara, a ove godine dobiće 75 miliona dinara i samo je Odbojkaški savez Srbije ispred. To je redovno finansiranje i ne odnosi se na stipendije i kampove koje će Ministarstvo posebno finansirati", rekla je Samardžic-Marković na konferenciji za novinare.\nOna je podsetila da je Ministarstvo omladine i sporta za vreme Univerzijade u Beogradu uložilo 40 miliona dinara za sanaciju kompleksa Milan Gale Muškatirović, na kome se održava ATP turnir Srbija open i da je izgradilo otvorene teniske terene u 11 Opština i gradova Srbije.\nMinistarka je istakla da je razgovarala sa gradonačelnikom Draganom Đilasom o izgradnji Nacionalnog teniskog centra, da su potkrenuti administrativni koraci za urbanističku realizaciju i da očekuje da ce do 22. februara sve biti poznato.\nGovoreći o radu Saveza, ministarka je ocenila da je finale Dejvis kupa bilo sjajno organizovano.\n"Raspitala sam se koliko je Španiju koštala organizacija finala Dejvis kupa i saznala da su u Barseloni na to potrošili 2,5 miliona evra. Naš TSS je sa neuporedivo manjim sredstvima odlično organizovao finale", rekla je Samardžić-Marković i pozdravila uspeh Novaka Đokovića na Otvorenom prvenstvu Australije.\nPredsednik TSS Slobodan Živojinović zahvalio je ministarki omladine i sporta na podršci koju je pružala tenisu u godinama u kojima reprezentacija nije beležila uspehe.\nPredsednik Upravnog odbora TSS Toplica Spasojević rekao je da su rezultati srpskih tenisera prevazišli rad Saveza.\n"Ovaj ugovor pokazuje koliko država veruje u tenis i to je podstrek za privatne investitore da ulažu u decu. Rezultati su odavno prevazišli rad Saveza i na nama je da ih stignemo. Nacionalni teniski centar pomoći će da Srbija izrodi još nekog šampiona. Zahvalni smo na uvećanju, nadam se da ćemo opravdati poverenje", rekao je Spasojević.


Svjetski dan sjećanja na žrtve saobraćajnih nezgoda: 43 osobe stradale od početka godine – Portal Podgorica\nSvjetski dan sjećanja…\nSvjetski dan sjećanja na žrtve saobraćajnih nezgoda: 43 osobe stradale od početka godine\nFoto Fos media ilustracija\nSaopštenje Uprave policije prenosimo integralno.\n„Ujedinjene nacije su 2005. godine usvojile Rezoluciju kojom pozivaju na obilježavanje ovog dana u trećoj nedjelji novembra, pa se ove godine on obilježava danas, 15.novembra 2020. godine\nSvakog dana u svijetu, od posledica saobraćajnih nezgoda, umire više od 3.500 učesnika u saobraćaju, a više od 50.000 ih bude povrijeđeno. Od ukupnog broja smrtno stradalih lica, 48% je starosti između 15 i 44 godine. Gotovo polovina smrtno stradalih pripada rizičnim grupama, odnosno osjetljivim grupama učesnika u saobraćaju, a to su motociklisti, pješaci i biciklisti.\nPosljedice, povreda nastalih u drumskom saobraćaju, su osmi uzrok smrtnosti u svijetu, a vodeći su uzrok smrti mladih osoba, od 15 do 29 godina. U posljednjih deset godina, u saobraćajnim nezgodama u Crnoj Gori, prosječno je godišnje poginula 61 osoba, dok više od 6.500 lica bude povrijeđeno.\nSamo za 10 mjeseci 2020. godine, u Crnoj Gori, u saobraćaju su smrtno stradale 43 osobe.\nNepropisna i neprilagođena brzina kretanja vozila u saobraćaju, i dalje je jedan od najčešćih uzroka saobraćajnih nezgoda. Istraživanja i analize saobraćajnih nezgoda pokazuju, da je kod jedne trećine svih saobraćajnih nezgoda i kod više od 50% nezgoda sa smrtnih ishodom, neprilagođena i velika brzina, glavni uzrok nastanka saobraćajne nezgode ( OECD/ ECMIT, 2006 ).\nCilj kampanje je, da se još jednom skrene pažnja javnosti i svim učesnicima u saobraćaju na posljedice saobraćajnih nezgoda i traume koje izazivaju iste, kako kod povrijeđenih osoba, njihovih porodica, kao i porodica čiji su najbliži stradali u istima, odnosno društvu u cjelini.\nPored navedenog, stalni zadatak Uprave policije je, da u okviru svojih nadležnosti, dalje unapređenje stanja u ovoj oblasti. To namjeravamo postići:\n-realizacijom mjera i aktivnosti predviđenih programom poboljšanja bezbjednosti drumskog saobraćaja za period 2020. – 2022., kao i realizacijom aktivnosti predviđenih Akcionim planom za realizaciju naprijed pomenutog programa;\n– realizacijom aktivnosti predviđenih godišnjim planom rada Sektora policije opšte nadležnosti za 2020. / 2021. godinu, u oblasti bezbjednosti drumskog saobraćaja;\n– realizacijom Plana kampanja i medijskih nastupa za 2020. / 2021.godinu;\n– kroz preventivno i proaktivno djelovanje saobraćajne policije, s ciljem sprečavanja krivičnih djela i prekršaja iz oblasti bezbjednosti drumskog saobraćaja;\n– povećanjem stepena zaštite i pružanjem pomoći rizičnim grupama, za vrijeme njihovog učešća u saobraćaju, sa težištem na motocikliste, pješake i bicikliste, kao i djecu, starija lica i lica sa hendikepom i posebnim potrebama;\n– iniciranjem, organizovanjem i sprovođenjem akcija pojačane kontrole saobraćaja na nacionalnom nivou, kada su u pitanju saobraćajni prekršaji u vezi sa prekoračenjem brzine, upotrebom alkohola i opojnih droga, korišćenje sigurnosnih pojaseva, upotrebe mobilnog telefona u toku vožnje, tehničkoj ispravnosti vozila i slično;\n– pojačanim preventivno – edukativnim aktivnostima sa težištem na školskoj populaciji i ostale ranjive grupe, u cilju doprinosa u podizanju svijesti i sticanju novih znanja u vezi sa bezbjednošću saobraćaja, kako kod mladih, tako i kod odraslih,\n– kroz saradnju sa građanima, NVO i drugim organizacijama i institucijama, realizacijom preventivnih kampanja, akcija, radionica, treninga i slično, u cilju podizanja svijesti kod građana o rizicima i opasnostima u drumskom saobraćaju.\nNa kraju, koristimo priliku da još jednom apelujemo na sve učesnike u saobraćaju, da svojim odgovornim ponašanjem, prevenstveno poštujući saobraćajne propise, doprinesu svojoj, bezbjednosti svojih saputnika i ostalih učesnika u saobraćaju.\nPolicijski službenici Uprave policije, će i kao i do sada, prvenstveno proaktivnim djelovanjem, ali i sprovođenjem represivnih mjera i aktivnosti, u skladu sa zakonom i ovlašćenjima, nastojati da kroz partnerski odnos sa građanima, NVO, drugim organizacijama i instirucijama, utiču na podizanje svijesti o opasnostima i rizicima neodgovornog ponašanja u saobraćaju i na taj način, zajednički doprinesemo smanjenju broja saobraćajnih nezgoda sa najtežim posljedicama.“


Promocija knjige Ivane Dukčević "Umetnost putovanja II"\n13. april. 2022.\nNa Banovom brdu sat i po u priči o putovanjima prošao kao tren\nPrvo druženje u okviru susreta Kultura - Nauka - Umetnost održano je u kafiću Anno Domini, u Požeškoj ulici, na Banovom brdu. Sat i po tog susreta proteklo je kao tren zahvaljući Ivani Dukčević, autorici 15 knjiga, magistarki primenjenih umetnosti, fotografu i putopiscu koja je govorila o putovanjima od kojih je samo manji deo stao u njenu putopisnu knjigu "Umetnost putovanja II", kao i direktorki Izdavačke kuće Media Sfera Gordani Jočić i novinarki Politike Aleksandri Petrović koja je predivno vodila tu tribinu.\nPromocija knjige ilustrovane brojnim fotografijama, bila je povod da se govori i o putovanjima svrstanim u prethodnu knjigu “Umetnost putovanja”, a bilo je reči i o putovanjima za koje se autorka upravo priprema.\nKultura - Nauka - Umetnost\nNovinar Staniša Krsmanović, koji je pokrenuo i vodi nekoliko specijalizovanih sajtova (Čitač, Naučni portal Znanje, Gastronomija …) pokrenuo je, s grupom prijatelja, još jednu aktivnost – razgovore s ljudima imaju šta da kažu u oblasti Kultura - Nauka - Umetnost. Određeno je da su to druženja utorkom od 19 do 21 sat, uz kafu.\nIvana je rekla da se na svako putovanje priprema nekoliko meseci čitajući obimnu literaturu na više jezika, saznavajući što više o neobičnim krajevima koje planira da obiđe. Putovala je ranije s roditeljima i kasnije sa sinom, a sada najčešće s jednom ili nekoliko prijateljica koje imaju istu želju i privilegiju - da upoznaju prostore o kojima se manje zna, o kojima se malo ili baš ni malo piše, pa su to zapravo i putovanja u nepoznato.\nNa žalost malobrojna publika imala je sinoć (12. aprila 2022. g.) privilegiju da joj vrsni pripovedač Ivana Dukčević dočara lepotu grčkih, portugalskim, marokanskih, španskih, turskih, sirijskih… predela, opisanih u ovoj i njenoj prethodnoj knjizi putopisa. Ona je publici prenela umeće putovanja i saznanja iz iranskih, meksičkih, japanskih i drugih predela koji su, gotovo po pravilu, izvan uobičajenih turističkih ruta.\nPored opisne lepote posećenih krajeva, vrednosti ovih knjiga i njenog autora pokazuju i sama lepota napisane reči u tim knjigama, kao i predivna priča autorke pred publikom.\nKnjiga može da se kupi onlajn sa adrese https://www.citac.rs/d/porudzbenica/6


Vlada Federacije produžila moratorij na zapošljavanje | N1 BA\nVlada Federacije produžila moratorij na zapošljavanje\nFederalna vlada je do 31. marta naredne godine produžila moratorij na zapošljavanje.\nKako je saopćeno danas, Vlada je zadužila federalne uprave, federalne upravne organizacije, federalne ustanove i druge federalne institucije i službe, naročito Agenciju za državnu službu FBiH, institucije FBiH koje je osnovala Federacija BiH, a koje vrše javna ovlaštenja i koje imaju svojstvo pravne osobe, izuzev federalnim ministarstvima, da obustave konkursne procedure za prijem državnih službenika, namještenika i ostalih zaposlenika.\nTakođer, zadužena su federalna ministarstva, federalne uprave, federalne upravne organizacije, federalne ustanove i druge federalne institucije i službe, institucije FBiH koje je osnovala Federacija BiH, a koje vrše javna ovlaštenja i koje imaju svojstvo pravne osobe da do istog datuma obustave zaključivanje svih ugovora o djelu. U slučaju neodgodive potrebe ove institucije ugovor o djelu mogu zaključiti isključivo uz prethodnu saglasnost Vlade FBiH.\nU slučaju neodgodive potrebe, saglasnost za provođenje konkursne procedure za prijem državnih službenika, namještenika i ostalih zaposlenika, uz prethodno pribavljeno mišljenje Federalnog ministarstva finansija, kao i za zaključenje ugovora o djelu, daje isključivo Vlada FBiH.\nSaglasnosti za provođenje konkursne procedure za prijem državnih službenika, namještenika i ostalih zaposlenika, koje je Vlada FBiH dala prije stupanja na snagu ovog zaključka, ostaju na snazi. Ranije date saglasnosti za zaključivanje ugovora o djelu ostaju na snazi.\nU slučaju promjene broja izvršilaca, novi ugovori o djelu mogu se zaključiti isključivo uz prethodnu saglasnost Vlade Federacije BiH, saopćeno je iz Vlade.\nTagovi: Vlada FBiH , zaposlenost\nKomentrisati ovu odluku stvarno bi bilo kao da se pitas je li zelenije crveno od plavog.\nAha provjerite malo u FUP i MUP....\nVlada FBiH: Za izgradnju cesta i brzih cesta 107 miliona KM


Sada i zvanično: Hrvatska blokirala Srbiju na putu ka EU - Sputnjik Srbija\n06:14 09 Maj 2021\n17:39 08.04.2016 (osveženo 17:43 08.04.2016) Preuzmite kraći link\nNa sastanku radne grupe EU za proširenje Hrvatska danas nije iznela stav o otvaranju Poglavlja 23 u pregovorima sa Srbijom, tako da je ta tačka skinuta sa dnevnog reda i o tome će se ponovo razgovarati sledeće sedmice, rekla je šefica pregovaračkog tima Srbije Tanja Miščević.\n„Hrvatska predstavnica nije imala instrukcije iz Zagreba, tako da se prešlo preko ove tačke i ona je ostavljena za sledeću nedelju“, rekla je Miščevićeva Tanjugu.\nTa tačka će sad, kako je objasnila, stalno biti stavljana na dnevni red i „neće se ni pomerati ni sklanjati ni blokirati sve dok se ne dobije zeleno svetlo iz Zagreba“.\nOna je podsetila da su sve ostale države-članice EU saglasne da je ono što smo uradili u akcionim planovima i predstavili kao elemente za otvaranje Poglavlja 23 apsolutno u saglasnosti sa planovima EU.\n„Nismo načisto ni šta se traži u ovom trenutku, ali znamo da od ovoga više zaista ne može da se uradi“, rekla je Miščevićeva.\nOna je, međutim, naglasila da još uvek nije kasno da pregovori budu otvoreni u junu, a da bi njihovo eventualno odlaganje bilo štetno ne samo za Srbiju već i za EU.\n„Mi očekujemo da će to biti, još uvek ima dovoljno vremena. Nadamo se da ovo neće u toj meri omesti da ne dođe do otvaranja poglavlja“, rekla je Miščevićeva.\npoglavlje 23, saglasnost, radna grupa, EU, Hrvatska, Srbija


Zdravo telo za samo 10 minuta dnevno! – Nadlanu.com\nZdravo telo za samo 10 minuta dnevno!\nObjavljeno 4. juna 2011. / 11:35:11\nPoznati američki fitnes i velnes stručnjak Sin Foj naglašava da je za dug i zdrav život pored pravilne ishrane veoma važna i fizička aktivnost. On ističe da je neophodno da redovano vežbanje i rekreacija postanu u pravom smislu način života svakog od nas.\nFoj, koji je kao fitnes i velnes stručnjak na Institutu za zdravlje i nutricionizam u Americi, sproveo mnoga istraživanja, tvrdi da je došao do prave formule za savršeno zdravo telo i duh!\nUkratko nazvana P.L.A.Y, ova formula predstavlja kombinaciju stalne fizičke aktivnosti (bilo koje vrste, npr. kućni poslovi, rad u bašti…), vežbi za jačanja tela i aerobnih vežbi koje sve zajedno čine da naše telo, um, duh i čitav organizam dugo ostanu mladi, krepki i vitalni.\nFormula koju je razvio funkcioniše po sistemu koji je nazvao “4-3-2-1”.\n“Da biste imali zdravo i fit telo, dovoljno je da mu se posvetite samo 10 minuta dnevno!”, tvrdi Sin Foj i objašnjava kako: ” Počnite tako što ćete 4 minuta u brzom ritmu raditi aerobne vežbe, nastavite da 3 minuta radite vežbe za jačanje tela, zatim sa 2 minuta vežbi za istezanje mišića, i na kraju završite sa 1 minutom pokreta za opuštanje.”\nKao što vidite, vežbanje ukupno traje samo 10 minuta, a sami možete da odaberete modele vežbi iz ove 4 grupe koje vam najviše odgovaraju. Redovnim pridržavanjem ovog sistema, garantovano ćete se osećati mnogo bolje, gipkije, pokretljivije, energičnije, vitalnije i zdravije.\nOsim što je sistem vrlo jednostavan i ne izuskuje mnogo vremena ni napora, možda najbolje od svega je što vam za to nije potreban odlazak u teretanu ili fitnes centar, a time ni dodatni trošak.


DM EXTREME LOOK CAMPAIGN | M2Communications\nPovodom lansiranja nove kolekcije “Extreme Look”, kompanije dm drogerie markt, kreirana kompletan vizuelni identitet praćen sloganom "Be Unique Not Perfect".\nKampanja je obuhvatila četiri faze:\n1. Social media teaser\n2. Transformacija kandidata\n3. Event: “Budi jedinsteven, ne savršen.”\n4. Social media follow-up\nU okviru teaser kampanje, kreirana je komunikacija preko društvenih mreža kojom smo se obratili ciljanoj javnosti da učestvuju u procesu transformacije i formiranju autentičnog stila. Ceo proces je zabeležen u formi kratkih "time lapse" kllipova, koji su se emitovali na glavnom događaju. Kampanju je pratio angažman poznatih influensera koji su, zajedno sa odabranim kandidatima, prošli proces transformacije i učestvovali u završnoj reviji promovišući nov, jedinstven izgled i paletu proizvoda brenda "Extreme Look".\nDogađaj je upotpunjen autentičnom scenografijom i dizajnom enterijera inspiranim neo-pank i "street art" subkulturom, brojnim aktivacijama za goste i muzikom beogradske DJ grupe "Girl Panic".\n"Extreme Look" kampanja pozicionira dm kao trendseterski brend koji izlazi iz normi dosadašnje korporativne prakse i komunicira sa novom ciljnom grupom.


TV Most - "Vučić u Sarajevu? Ključnu volju da pokažu Bošnjaci"\n"Vučić u Sarajevu? Ključnu volju da pokažu Bošnjaci"\nPredsedavajući Predsedništva BiH Mladen Ivanić izjavio je da "ključnu volju" za posetu predsednika Aleksandra Vučića BiH treba da pokaže bošnjačka strana.\nUpitan da li veruje da će do kraja mandata ovog saziva Predsedništva BiH predsedniku Srbije Aleksandru Vučiću biti upućen poziv da poseti Sarajevo Ivanić je rekao da "ključnu volju oko toga trebalo bi da pokažu bošnjački lideri".\n"U Sarajevu bi tražili BiH bez entiteta, u Banjaluci nezavisnu Republiku Srpsku, a u Mostaru verovatno treći entitet. Ko u takvim uslovima može očekivati kompromis?", naveo je Ivanić koji u ponedeljak prepušta Draganu Čoviću poziciju predsedavajućeg Predsednišva.\n"Ključne međunarodne inicijative ne diraju Ustav BiH, već se bave ekonomskim reformama. Uveren sam da u nekom kraćem periodu neće biti nikakvih velikih ustavnih promena. A, da neko sa strane obezbeđje jedinstvo međnarodnih faktora, to tek nije za očekivati; jer je vidljivo da Evropa, Rusija i Amerika imaju potpuno različite poglede na BiH", rekao je Ivanić.Na pitanje da li se slaže sa ocenama (predsednika RS) Milorada Dodika i (hrvatskog člana Predsedništva BiH) Dragana Čovića da BiH više ne funkcioniše Ivanić je rekao da se "BiH već prilično dugo nalazi u krizi".\n"Ona funkcioniše, ali ne na način na koji bi trebalo. Kriza je počela još oko popisa, zatim besmislenim rasprava o Danu RS i pokušajima osporavanja obeležavanja tog dana. Završilo se vaninstitucionalnim delovanjem tokom pokušaja revizije tužbe protiv Srbije. To su za mene tri ključne stvari koje se unele nepoverenje i pokazale da na nivou BiH ne postoji većina", dodao je Ivanić.\n"To što se desilo u Trstu je sveopšta sramota - da nakon godina pregovaranja i kada su svi sve usaglasili, u BiH nema saglasnosti oko transportne zajednice i to, opet zbog nedostatka komunikacije", rekao je on.


Pritiskaju petorku da prizna Kosovo | BN\nPritiskaju petorku da prizna Kosovo\nPet članica EU koje do sada nisu priznale jednostrano proglašenu nezavisnost Kosova uskoro mogu da očekuju nove pritiske Brisela da promene stav, pišu Novosti.\nSvijet 02.10.2014 | 22:16\nTo bar, pišu Novosti, može da se prosudi iz prvih izjava budućeg komesara za evropsku politiku susedstva i pregovore o proširenju, Johanesa Hana, koji je poručio da očekuje nove pomake u stavu ovih zemalja i najavio da će to lično nadgledati s novom šeficom evropske diplomatije Federikom Mogerini.\n"Pripremajući se za ovu funkciju, razumeo sam da je možda moguće da u razgovorima s tih pet vlada identifikujemo gde se trenutno nalazimo, kolika je njihova fleksibilnost i šta su mogući koraci, s ciljem da se situacija poboljša, da nemamo previše teške prepreke za dalje razgovore i rad s Kosovom. To će biti deo mojih aktivnosti u prvih nekoliko meseci", otkrio je Han svoje namere, za Novosti.\nU kosovskom pitanju ogleda se najozbiljnije razmimoilaženje članica EU na osnovu krajnje oprečnih stavova, što im ozbiljno podriva jedinstvo, pa će Brisel u predstojećem periodu pokušati nešto da uradi u tom pravcu. Teško je, međutim, pomisliti da bi bilo šta ozbiljnije moglo da se promeni, imajući u vidu čvrste pozicije Kipra, Slovačke, Španije, Grčke i Rumunije, i stanje na terenu, u trenutku kada rastu regionalni apetiti kao, na primer, ovih dana u Kataloniji.\nUnija u svoje okrilje ne prima regione, već države, pa bi stavovi pomenutih prestonica, u jednom trenutku, mogli da ukoče dalji hod Prištine ka Briselu.\nHan je pohvalio rad svog prethodnika, Štefana Filea, ali nije išao dalje od toga, kada je reč o Srbiji. Iako, prema saznanjima Novosti, File u svom predstojećem godišnjem izveštaju, koji će biti predstavljen sledeće nedelje, predlaže da se u pregovorima s našom zemljom konačno otvori prvo poglavlje, Han nije bio tako eksplicitan.\n"Trenutno se nalazimo u procesu skrininga. Videćemo."


Foto: Volvo promo/YouTube\nVolvo je u svetu prepoznatljiv kao kompanija koja veoma vodi raèuna o bezbednosti putnika, kako kroz tehnologije koje pomažu da do udesa uopšte ne doðe, tako i putem sistema aktivne i pasivne bezbednosti koji smanjuju moguænost i težinu povreda u sluèaju da se ipak dogodi saobraæajna nezgoda.\nNova aplikacija "Car Accident Advisor" ima za cilj da pruži asistenciju vozaèu nakon što se udes veæ desio, a vozaè i putnici nisu povreðeni.\nUkoliko ste se nekada našli u sliènoj situaciju, znate koliko i najblaži sudar može da bude stresan za sve uèesnike – èak i ako ste prošli bez povrede.\n"Volvo je godinama razvijao bezbednosne sisteme koji pomažu da hitne službe što pre budu obaveštene i stignu na mesto saobraæajne nesreæe, kako bi se povreðenima na vreme pružila medicinska pomoæ", kažu u toj kompaniji.\n"Sada smo lansirali Volvo Car Accident Advisor, koji služi kao 'vodiè' vozaèu kako bi mu pomogao u narednim koracima nakon udesa, i to tek kada je putem sistema Volvo Customer Care potvrdio da su svi u automobilu bezbedni i nepovreðeni".\nOva aplikacija praktièno vodi vlasnika ošteæenog automobila kroz niz postupaka koje je neophodno proæi nakon udesa, ukljuèujuæi identifikaciju nastale štete na vozilu i fotografisanje ošteæenja na karoseriji.\nTakoðe, pomaže vlasniku da što pre obavesti svoju osiguravajuèu kuæu o saobraæanoj nezgodi i upuæuje ga ka najbližem ovlašæenom servisu kako bi što pre otklonio nedostatke izazvane udesom:


Članovi KBS Novi Pazar pušteni na kućno lečenje - Radio Sto Plus\nČlanovi KBS Novi Pazar pušteni na kućno lečenje\nTrener Kluba borilačkih sportova Novi Pazar Husein Dupljak i takmičarke Ajla Lukač i Saida Bukvić, koji su danas lakše povređeni u saobraćajnoj nesreći kod Mrčajevaca na Ibarskoj magistrali, pušteni su iz čačanske bolnice na kućno lečenje. Kako je radiju Sto plus rekao Anel Grbović...\nTrener Kluba borilačkih sportova Novi Pazar Husein Dupljak i takmičarke Ajla Lukač i Saida Bukvić, koji su danas lakše povređeni u saobraćajnoj nesreći kod Mrčajevaca na Ibarskoj magistrali, pušteni su iz čačanske bolnice na kućno lečenje.\nKako je radiju Sto plus rekao Anel Grbović iz novopazarkog kluba, u tom kolektivu su duboko potreseni jer su u nesreći dva lica izgubila život.\n„Svi smo duboko potreseni, posebno naše mlade takmičarke i trener koji su u šoku. Žalimo za izgubljenim životima i saosećamo sa porodicama nastradalih“, rekao je Grbović, koji je i generalni sekretar Svetske kik boks i karate unije (WKU) za Srbiju.\nU teškoj saobraćajnoj nesreći koja se dogodila u nedelju oko 15.45 kod mesta Mojsinje poginuli vozač motora Draško Jokić (33) i suvozač Aleksandra Radivojević (24) iz Čačka.\nKako je ranije objavljeno, sportisti su se nalazili u BMW-u kojim je upravljao Dupljak, kada je motor, najverovatnije u trenutku preticanja, prešao u levu kolovoznu traku i direktno se sudario sa njihovim automobilom koji je dolazio u susret.\nPazarski kik-bokseri su se, inače, vraćali iz Lazarevca, sa državnog prvenstva A i B klase u lou-kiku, gde su Lukačeva i Bukvićeva osvojile po dve zlatne medalje.


RTCG - Radio Televizija Crne Gore - Nacionalni javni servis :: Politika :: Krizu rješavati dijalogom, a ne bojkotom\nZAEV 24. 05. 2019. 14:45 >> 14:44 1\nKrizu rješavati dijalogom, a ne bojkotom\nPravo na protest je građansko, demokratsko i evropsko ali kriza se mora rješavati dijalogom a ne bojkotom institucija, jer to nikome ne pomaže, ocijenio je premijer Sjeverne Makedonije, Zoran Zaev.\nZajednička sjednica vlada Crne Gore i Sjeverne Makedonije održana je danas u Podgorici, a uvodna izlaganja imali su premijer Duško Marković i Zaev.\nNakon sjednice, predstavnici Crne Gore i Makedonije potpisali su sporazume o uzajamnoj razmjeni i zaštiti tajnih podataka i saradnji u oblasti životne sredine.\nPotpisan je i protokol o saradnji u oblasti evropske integracije i memorandum o razumijevanju u zdravstvu.\nZaev je, upitan kako komentariše proteste u Crnoj Gori i smatra li da mogu biti način za rješavanje političke krize, podsjetio da je bio lider protesta kada je bio dio političke opozicije a da sada, kao premijer, razgovara sa liderima protesta.\n"I u Sjevernoj Makedoniji imamo proteste. Pravo na protest je građansko, demokratsko i evropsko pravo ali modalitete moramo pronalaziti da ne bi kočili zemlju i zato apelujem na dijalog a nikako na bojkot", smatra Zaev.\nOn je mišljenja da bojkot institucija nikome ne pomaže.\n"To može biti razlog da neka država članica koči Crnu Goru, Makedoniju ili Albaniju na putu napretka. Vjerujem da dijalogom možemo nastaviti da nalazimo rješenja za bilo koja pitanja", poručio je Zaev.\nPrema njegovim riječima, razgovor je rješenje za sve i daje rezultate.\nMarković je rekao da Crna Gora i Sjeverena Makedonija imaju zajednička, strateška opredjeljenja, koja podrazumijevaju evropsku i evroatlantsku perspektivu i promovišu ih kao jedini način dugoročne stabilnosti.\nKako je rekao Marković, na današnjoj sjednici dvije vlade, potencirali su zajednička, strateška opredjeljenja, kao zalog budućnosti, koja podrazumijevaju evropsku i evroatlantsku perspektivu.\n"Crna Gora i Sjeverna Makednoja su države koje dijele te vrijednosti i promovišu kao jedini način dugoročne stabilnosti, ne samo kao napretka država nego i regiona kojem pripadamo. Kao zemlja koja je na čelu pregovora sa Evropskom unijom istakli smo značaj integracije koje ima zaukupnu transformaciju društvenih sistema", poručio je Marković.\nOn je kazao da se Crna Gora zalaže i nada da će Sjeverna Makedonija započeti pregovore sa Unijom.\n"Spremni smo da prenesemo sva svoja znanaja i iskustva kao što to radimo na planu evroatlantske integracije", rekao je Marković.\nZaev je rekao da su dvije države uvijek imale iskreno prijateljstvo, koje samo nadopunjuju.\n"Istorijska sjednica vlada na kojoj su potpisani ovi Sporazumi i memorandum", kazao je Marković.\nOn je zahvalio za podršku koju Crna Gora daje Sjevernoj Makedoniji na putu ka evro i evroatlantskih integracija.\n"Crna Gora je jedan od naših prvih prijatelja koja nam pomaže u procesu integracija, a Marković, Đukanović su na svim sastancima potencirali da nakon svojih uspjeha koje smo ostvarili da konačno, nakon 14 godina dobijemo početak pregovora sa Evropskom unijom", naveo je Zaev.\n"Otvaranje i zatvaranje poglavlja ne znači samo brzo, formalno pravno završavanje procesa članstva već i evropeizaciju zemlje koja pregovara sa Evropskom unijom", rekao je Zaev.\nMarković je rekao da će građani imati konkretne dobrobiti od potpisanih sporazuma, doprinijeti razvoju dvije države u više oblasti.\n"Crnogorska privreda i rast u privredi značajno doprinosi otvaranju novih radnih mjesta. Današnji sporazumi su podsticaj rastu poljoprivrede. Razmjena iskustava će doprinijeti i rastu ekonomije", kazao je Marković.\nKako je naveo, tu je i razmjena projekata, gotovih, značajnih za uštedu sredstava.\nKada je u pitanju zdravlje, dodao je on, to je zajednička obaveza\n"Sporazum znači i razmjenu kapaciteta. Svo iskustvo koje je stečeno da možemo da podijelimo. Dijeljenje velikog povjerenja. Da dijete iz Crne Gore može slobodno da se liječi u Makedoniji i obratno", kazao je Zaev.\nOn je, govoreći, o doprinosu Crne Gore Makedoniji na putu ka NATO, rekao je da preneseno iskustvo oficira i vojske Crne Gore, štedi novac i dragocjeno vrijeme.\nI na putu ka EU, dodao je on, pomoć je dragocjena.\n"Crna Gora se bori da Sjeverna Makedonija dobije datum početka poregovora, kao da se bori za sebe samu. Kada razgovaramo sa Angelom Merkel ili Emanuelom Makronom, oni kažu 'znamo, već nam je Crna Gora govorila o tome'. To su detalji koje Crna Gora, kao iskren prijatelj, koji pokušava da nam pomogne na lijep način", poručio je Zaev.\nDuško Marković Zoran Zaev CG - Sjeverna Makedonija


Gundogan: Dortmund će uskoro osvojiti LŠ\nFudbaler Borusije Dortmund Ilkaj Gundogan rekao je da je uveren da će njegov tim u skorijoj budućnosti osvojiti trofej Lige šampiona.\n"Kada dođeš do finala, očigledno želiš da pobediš. Moj san da osvojim Ligu šampiona i dalje postoji. Trudićemo se da ponovo izborimo finale i osvojimo titulu. Ove godine nismo podigli pehar, ali smo načinom igre ovojili srca velikog broja navijača. To nam puno znači", rekao je Gundogan za Kiker.\nOn je dodao da "milioneri" iza sebe imaju uspešnu sezonu.\n"Igrali smo u finalu Lige šampiona, četvrtfinalu nemačkog Kupa i u Bundesligi bili drugi. To dokazuje da prethodne dve godine nisu bile slučajnost. Daćemo sve od sebe u novoj sezoni", rekao je 22-godišnji fudbaler.\nJedini pehar LŠ Dortmund je osvojio 1997. godine kada je na Olimpijskom stadionu u Minhenu pobedio Juventus sa 3:1.